
Director di SIA, Luenne Gomez-Pieters: 

Introduccion di portal online BO impuesto ta ‘historico’ 





ORANJESTAD - Director 
di Departamento di Im- 
puesto, Luenne Gomez- 
Pieters, hunto cu algun 
coleganan, a anuncia nan 
portal online: BO im- 
puesto (BOi), cu proxi- 
mamente nan ta bay lansa 
pa nan clientenan of con- 
tribuyentenan. E1 a cuali- 
fica e momento aki como 
uno ‘historico’. 


M Awe, cu sentimento y satis- 
faccion grandi, nos por anun- 
cia cu nos ta bay cuminsa 
cu e pre-registracion di nos 
contribuyentenan pa cu nos 
online portal, cu ta yama BO 
impuesto," Gomez-Pieters a 
bisa. Nan ta bay cuminsa cu 
e pre-registracion di nan con- 
tribuyentenan, cu ta un paso 
hopi grandi pa historia di e 
departamento aki. 


E sistema aki lo yuda facilita e 
proceso logistico di prepara- 
cion di cantidad di declara- 
cion di impuesto, cu ta de- 
manda cantidad di personal 
y placa tur aña. Cada luna, 
23 mil cliente ta entrega nan 
formulario of declaracion di 
impuesto na nan oficinanan 
(Camacuri y MFAnan). Ta 
asina cu despues cu e formu- 
larionan aki ta wordo entrega, 
Departamento di Impuesto 


tin un team di 12 hende en- 
carga cu procesa e informa- 
cion ariba e formulario pa es- 
aki ta den nan sistema digital. 

Gomez-Pieters a bisa cu e 
proceso aki inicialmente ta 
tuma hopi tempo, y te has- 
ta eventualmente fout por 
wordo cometi. Un efecto 
negativo ta cu e contribuy- 
ente tin cu para den rij pa 
haci su reclamo, y e ta un as- 
pecto cu e departamento aki 
ta bin hayando hopi critica. 
P’esey tumando e criticanan 
aki na serio y asumiendo nan 
responsabilidad, nan a traha 
ariba e portal digital aki. 

E portal aki por yuda y fa- 
cilita e clientenan pa cumpli 
cu nan deber fiscal of di paga- 
mento di impuesto, y esaki ta 
algo positivo. Tambe e lo por 
tin un efecto positivo ariba 
caha di gobierno. 

Te ainda e parti di pagamento 
di impuesto via e portal digi- 
tal aki no lo drenta den func- 
ionamento. 

Departamento di Impuesto a 
inicia e proceso aki cu e meta 
di digitalisa y automatisa full 
nan servicio. Gomez-Pieters 
a laga sa cu nan a traha ar- 
duamente pa por bin cu e di 


dos fase di e proceso aki. E ta 
reconoce cu e no tabata un 
proceso facil, ya cu si e ta- 
bata asina facil, seguramente 
esunnan cu tabata den e fun- 
cion cu e tin aworaki, por a 
bin cune prome. 

E prome fase a cubri e parti 
di e proceso, caminda nan 
ta registra un contribuyente 
te caminda cu e mesun con- 
tribuyente lo por entrega 
un carta di obhecion con- 
tra su cobransa di impuesto. 
Despues di fmalisa e prome 
tanda aki na april 2018, nan 
a cuminsa traha riba e di dos 
tanda of fase di digitalisa y 
implementacion di automati- 
sacion di nan procesonan. 

Den e di dos tanda aki, e 
contribuyente lo por mira 
cierto cambionan pa loke ta 
trata entregamento y otorga- 
mento di nan formularionan 
di impuesto. Pa concretisa 
e proyecto aki, nan a traha 
cu un team di 59 trahado di 
e departamento aki. Tambe 
tabatin sistema digital pa im- 
plementa cu ta mas tecnico 
y cu mester a recuri na otro 
profesional. Pero e parti di 
conocemento di impuesto a 
bin di e mesun personal di e 
departamento aki, el a laga sa. 


Gobierno kier cera gap financiero sin medida 

‘CAft no por papia di medida sin cu 
presupuesto 2020 ta cla’ 



ORANJESTAD - Prome 
Minister, Evelyn Wever- 
Croes a sigura cu gobier- 
no ta trahando pa solucio- 
na e problema di finanzas 
publico y debe nacional 
cu nan a hereda di go- 
bierno anterior, sin mas 
medida, a pesar cu organo 
di supervision financiero 
(CAft) kier pa bin cu mas 
medida. 

E no ta desconoce cu e asun- 


to aki di fmanzas publico ta 
uno compleho, y aunke nan 
ta comparti CAft su preocu- 
pacion riba asunto di gasto di 
personal y e plan di belasting. 
E1 a sigura cu tambe gobierno 
di Aruba ta preocupa y con- 
stantemente trahando riba 
dje. Pero nan prioridad ta pa 
soluciona e problema aki, y 
pa cera e gap fmanciero sin 
mas medida. 

Nan ta trahando pa cera e 


presupuesto 2020 cu ainda no 
a bay Parlamento, a pesar cu e 
fecha prescribi den constitu- 
cion a pasa caba. Sinembargo, 
e ta reconoce cu e situacion 
ta asina dificil cu nan no por 
haya un solucion lihe. E ta 
haya cu ora cu gobierno ta 
asina leu di presenta su pre- 
supuesto 2020 cu mester tin 
un surplus di 50 miyon flo- 
rin, e ora si CAft lo por duna 
su opinion riba dje. "Por lo 
pronto e ta keda un preocu- 
pacion cu nan a expresa...” el 
a bisa. 

Pues dificilmente CAft por 
papia di bin cu medida si of 
no. E1 a splica cu un motibo 
pakico gobierno kier yega 
na un surplus, ya cu a yega 
momento pa baha nos debe 
nacional pa asina por baha 
inflacion y stimula y crece 
nos economia. Pero funda- 
mentalmente, pa cumpli cu e 
deseonan cu ta biba den nos 
comunidad tambe. 


Studiantenan preparando 
pa examen general (S.E) 

ORANJESTAD - Den e dianan aki, un gran cantidad di 
hobencitonan ta haciendo uzo di Biblioteca Nacional 
Aruba (BNA). Ayera mainta por ehempel, tabatin un 
biblioteca completamente yen. 

Directora di BNA, Astrid Britten a declara na Bon Dia Aruba 
cu ya e studiantenan a drenta den e periodo di S.Enan of exa- 
men general cu ta tumando luga actualmente den tur scol, y 
no solamente na nivel di Colegio (HVOAWO). 

M Nan ta haciendo uzo intensivo di Biblioteca Nacional pa stu- 
dia y pa ta bon prepara," el a bisa. 

Como biblioteca, nan ta contento cu e presencia di nos stu- 
diantenan. BNA ta habri pa nan, pa asina brinda e facilidad 
pa nan por bin studia. ’Ya cu nos ta considera esaki e cas pa e 
studiantenan por haci bon uzo di nos biblioteca," el a declara. 

SKOA ta celebra Het Nationaal Onderwijs Congres 


ORANJESTAD - Ayera na main- 
ta, SKOA a celebra Het Nationaal 
Onderwijs Congres of Congreso Na- 
cional di Educacion na Renaissance 
Convention Center, cu participacion 
di centenares di maestro di tur scol- 
nan cu e siman aki lo haya diferente 
tayer. 

Anuesca Baly, director di SKOA, a duna di 
conoce cu ayera tabata e ‘dia grandi’ pa tur 
scolnan y maestronan di scol basico y parti 
di MAVO cu ta cay bou SKOA. Di mesun 
manera el a expresa cu tabatin diferente 
invitadonan for di Boneiro y Corsou, cu 
tambe ta participa den e congreso aki. 

Durante e inicio di e congreso, a entrega 
algun certificado pa 11 persona cu a pasa 
den un trayecto di casi un aña, caminda 
cu nan a ricibi training pa ta ICT Coach 
(International Coaching Technologies) cu 
despues nan lo haci den scol cu muchan- 
an. 

Tambe Baly a comenta cu den nan plan 
di PEN 2030 (Plan Educacion Nacional 
2030) nan tin cu cuminsa prepara alum- 
nonan pa futuro cu e 21st Century Skills 
y digitalisacion ta parti di dje. Pa e motibo 
aki, Baly a specifica cu SKOA a cuminsa 
duna training na su hendenan, pa den 5 
aña nan lo tin den cada un scol un perso- 
na cu lo por sostene nan pa locual ta trata 
digitalisacion. 

Tocante esaki, el a bisa cu na e momen- 


tonan aki nan ta bezig tocante digitalisa- 
cion den scolnan. Hopi scol a cuminsa 
haci esaki riba nan mesun forsa, tin scol- 
nan cu a wordo yuda door di Futura como 
por ehempel Scol Macuarima. Tambe tin 
scolnan cu a cuminsa traha cu iPad en bes 
di buki 8 aña pasa, manera Colegio Frére 
Bonifacius y asina tin varios scol cu ta 
siguiendo e caminda ey. 

Di loke ta trata e tayer cu maestronan ta 
haya den e congreso aki, Baly a splica cu 
esaki ta trata di tayer pa kleuternan, por 
ehempel, kleuterbrain cu ta encera con e 
maestro tin cu trata un mucha cu ta kleu- 
ter, ki material ta uza y ki tipo di les ta duna. 
Tambe a comenta cu tin participacion di 
FAVI pa motibo cu na scol tin muchanan 
cu problema di bista y maestronan tin cu 
siña con nan mester duna enseñansa y con 
por traha cu nan. 

Di mesun manera, el a expresa cu tambe 
Respaldo ta participa den e tayer en cues- 
tion, pa yuda nan pa sostene e muchanan 
cu di algun manera tin cierto retonan den 
bida y Respaldo ta duna e docentenan e 
tipnan necesario. Banda di esey tambe 
tin tayer di diferente digitalisacion y otro 
temanan cu e docentenan mes a haya in- 
teres pa inscribi den esaki. 

Baly a trece dilanti cu e intencion ta pa 
haci esaki tur aña, pa motibo cu nan lo kier 
sigui duna hermentnan pa maestronan 
por duna un miho educacion den scolnan. 



FAVI y Respaldo cu tayer pa duna miho guia na maestro 



ORANJESTAD - Ayera durante Het 
Nationaal Onderwijs Congres cu 
SKOA a organisa pa su scolnan, or- 
ganisacionnan manera FAVI y Res- 
paldo tabata presente pa ofrece tayer 
tocante muchanan cu limitacion vi- 
sual y tambe e comportacion y prob- 
lemanan di muchanan den klas. 

Cetty Baarh, director di FAVI a splica cu 
nan ta participa cu e tarea di ilustra pa tur 
maestro kico exactamente ta pasa ora cu 
tin un mucha cu limitacion di bista den 
klas. Esaki kiermen cu e mucha tin un 
limitacion y ta nifica cu e ta wak menos, 
pero por ta tambe cu e mucha ta total- 
mente ciego den klas. 

Tocante esaki, Baarh a menciona cu nan 
ta ilustra na unda cu e maestronan ta bay 
haya diferente tarea pa haci y tambe nan 
a mustra ki materialnan y mashinnan por 
uza na momento cu tin un mucha cu 
limitacion di bista. 

Tocante e tayer, el a señala cu ta total- 
mente interactivo pa e maestronan mes 
sinti kico e ta pa tin un limitacion di bista, 
pa motibo cu esey ta e unico manera cu 
nan ta bay compronde tambe con e mu- 
cha den klas ta sinti. 

Baarh a trece dilanti cu na Aruba tin un 
cantidad di 3.105 persona cu tin un limi- 
tacion segun Censo. Di esakinan, nan tin 
casi 360 persona registra cerca FAVT y ta 
existi 40 mucha cu limitacion den e siste- 


ma di educacion cu ta wordo guia door di 
nan maestro. 

Di otro banda, Misha Raymond, psicolo- 
go y specialista di salud mental di mucha 
na Respaldo, a bisa cu tocante compor- 
tacion di muchanan den klas, hopi biaha 
tin cierto muchanan kende no ta bay bon 
y a splica con esey tin di haber cu psiki- 
atria. 

Raymond a declara cu hopi biaha e ex- 
periencia por ta mas fuerte di loke tur 
hende ta kere. Un mucha ta hopi ora den 
klas den un dia y cu esaki e maestronan 
lo haya e tipnan of con nan por haci cu 
casonan dificil, pa por compronde miho 
e comportacion di e mucha. 

Tambe a señala cu hopi biaha e muchan- 
an ta pasa den cos hopi dramatico, loke 
ta trata problemanan di abuso, problem- 
anan financiero di mayornan of problem- 
anan na cas, pero loke ta mas importante 
ta pa nan traha miho y tin un bon com- 
portacion den klas. 

Den caso aki, aworaki nan ta haya ayudo 
mas lihe y loke nan ta haci ta pa purba cera 
e distancia entre diferente instancianan, 
incluyendo scol y cuido di muchanan cu 
tin problema den nan comportacion. “Ta 
hopi importante pa e instancianan sinta 
mas hunto pa wak kico ta e necesidad di 
tur hende, ora ta trata di un hende cu ta 
involucra cu un mucha’, por ehempel, 
si e psicologo ta mas involucra y si nan 
mester pa scol ta un tiki mas amplio den 
nan structura, Raymond a fmalisa. 

Prome reunion di Conseho di Minister na San Nicolas 



ORANJESTAD - Ayera 
mainta di 8or pa 12or, 
Conseho di Minister a 
tene un reunion extraor- 
dinario na Nicolas Store 
na San Nicolas. Durante 
e reunion special aki, a 
atende cu temanan rela- 
ciona cu futuro di opor- 
tunidadnan, progreso y 
bienestar di San Nicolas. 

Segun un comunicado di 
Prome Minister Evelyn 
Wever-Croes, a reuni cu 
San Nicolas Business As- 


sociation. A reuni tambe cu 
5 diferente desaroyado cu ta 
desaroyando proyectonan 
den San Nicolas, dunando 
nan e oportunidad pa trece 
nan sugerencianan dilanti di 
e manera cu Gobierno por 
yuda y stimula nan pa facilita 
nan pa nan cuminsa y fmalisa 
nan proyecto mas pronto po- 
sibel. 

E proyectonan cu a wordo 
presenta e mainta aki ta varia 
entre restaurant, edificio- 
nan pa apartamento, tienda 


y industria, actividad di rec- 
reacion. Tur cu e promesa pa 
trece desaroyo economico 
nobo, grandi y hopi intere- 
sante pa San Nicolas. 

“Esaki ta un reunion di Con- 
seho di Minister historico. 
Gabinete Wever-Croes ta 
demostra cu echonan cu San 
Nicolas ta importante. Desa- 
royo na San Nicolas ta nec- 
esario y importante pa nos 
pais”, Wever-Croes a duna di 
conoce. 



Minister Besaril como representante diAruba 

Conferencia Internacional riba e situacion na Venezuela 


DEN HAAG - Minister 
Plenipotenciario, Guill- 
fred Besaril den nomber 
di Gobierno di Aruba a 
atende e Internacional 
Solidarity Conference on 
the Venezuelan Refugee 
and Migrant Crisis dialu- 
na dia 28 di october ulti- 
mo na Brussels. 

E conferencia aki a dura 
dos dia y ta un iniciativa di 
Comision Europeo, e comis- 
ion di Nacionnan Uni pa 
refugiado UNHCR y e Or- 
ganisacion Internacional pa 
Migracion IOM. 

Besaril a forma parti di e del- 
egacion di Reino Hulandes, 
unda tambe tabata presente 
Minister Plenipotenciario 
di Corsou, Anthony Begina; 
Gezaghebber di Boneiro, Ed- 
ison Rijna; e Representante 
Permanente di Reino Hu- 
landes na Union Europeo, 
Robert de Groot; y demas 
conseheronan di Ministerio 
di Asuntonan Exterior, Cura- 
çaohuis y Arubahuis. 

E conferencia a cuminsa cu 
discursonan di e Comisario 
di Union Europeo pa Ayudo 


Humanitario y Management, 
Crisis Christos Stylianides 
y Comisario di Union Eu- 
ropeo pa Cooperacion Inter- 
nacional y Desaroyo, Neven 
Mimica. Ambos den na dis- 
curso a enfatisa e importan- 
cia pa tene e conferencia aki 
na e momento aki, mirando 
e magnitud di e crisis cu re- 
fugiadonan Venezolano y e 
impacto cu esaki ta trece pa 
e paisnan bisiña di Venezu- 
ela. Aworaki ya caba tin mas 
cu 4 miyon Venezolano cu a 
huy di nan pais y e expecta- 
tiva ta cu e cantidad aki por 
crece na 6,5 miyon otro aña. 
Tambe a bisa cu e proposito 
di e conferencia ta pa mustra 
e solidaridad di e comunidad 
internacional pa cu e refugia- 
donan Venezolano. 

Ex Vice Presidente di Guate- 
mala, Eduardo Stein den su 
funcion actual como repre- 
sentante special di UNHCR 
y IOM pa Refugiadonan y 
Migrantenan Venezolano, a 
papia riba su tarea principal 
pa promove e coordinacion 
regional y tambe pa crea un 
agenda humanitario pa haya 
sosten internacional pa e 
paisnan cu ta tuma refugiad- 


onan Venezolano. 

Despues di e discurso di 
Stein, tabatin dos seccion di 
discusion. E prome panel a 
trata e tema di perspectiva di 
e region: retonan y oportuni- 
dad. Akinan tabata tin presen- 
tacion di representantenan 
di Peru, Colombia, Ecuador 
y Argentina. Specialmente 
loke ta Peru, Colombia y 
Ecuador - cu ta conta cu un 
contingente hopi grandi di 
refugiadonan Venezolano - a 
papia di e impacto cu esaki ta 
trece pa e sector di enseñansa 
y salubridad publico. Sinem- 
bargo e paisnan aki a trece 
dilanti cu e binimento di re- 
fugiadonan Venezolano por 
tin un impacto positivo pa e 
paisnan. Peru por ehempel, 
por soluciona su scarsedad di 
mediconan cu dokter y spe- 
cialistanan Venezolano. 

E di dos discusion tabatin 
presentacion di Organi- 
sacionnan manera Banco 
Mundial, Save the Children 
y Inter-American Bank. Aki- 
nan mas bien a papia riba e 
contribucion di e organisa- 
cionnan aki pa e crisis. Esaki 
por ta cu prestamo pa e pais- 


nan cu a yuda e refugiadonan 
of tambe iniciativanan di 
NGO’s y empresanan priva. 

Na fmal di prome dia e con- 
ferencia, e Representante di 
Union Europeo pa Asun- 
tonan di Exterior, Federica 
Mogherini; High Commis- 
ioner di Nacionnan Uni pa 
Refugiado, Filippo Grandi; 
y Director General di IOM, 
Antonia Vitorino a haci e 
apertura oficial. Nan tambe 
a enfatisa riba e caracter di e 
conferencia, e emergencia di 
e situacion y cu Union Eu- 
ropeo, UNHCR y IOM ta 


atende e crisis aki como un 
prioridad hopi halto. Mogh- 
erini a bisa cu e magnitud y 
impacto di e crisis aki no ta 
demasiado consciente bou di 
e Comunidad Internacional y 
cu tur dia miles di hende ta 
huy for di Venezuela. Na fi- 
nal a keda remarca cu un so- 
lucion pa e problema lo mes- 
ter ta uno politico, unda mes- 
ter bin un transicion na un 
sistema politico democratico 
na Venezuela. 

E potretnan ta cortesia di Cas 
di Aruba 

Nos ta bay papia di... 

Energia, atrobe...? 


Nos ta bay papia di energia, atrobe. Algo im- 
portante, haciendo nos parti pa deshaci di com- 
bustible fosil cu ta aporta tanto na e efecto in- 
vernador cu ta haci temperatura subi na henter 
mundo, ta pone e capanan di ijs di polo norte y 
sur dirti, y ta ocasiona aumento drastico di nivel 
di lama, entre otro. E pregunta no ta realmente 
si nos mester discuti riba posibilidad di energia 
renovable, naturalmente nos mester haci esey. 
Ademas e ta un di e metanan importante di e 
17 metanan di desaroyo sostenible pa aña 2030, 
cu Nacionnan Uni a adopta y cu Aruba tambe 
a scoge como meta. Esey no ta algo di ultimo 
tempo so, gobierno anterior tambe a brasa e 
metanan aki cu tanto fervor, cu practicamente 
no tabatin resultado. Esey ta loke nos mester 
evita: un repiticion di papia hopi y fmalmente 
nada ta sucede. Nos no ta bisa esaki pa ta nega- 
tivo, pero mas bien como advertencia pa nos no 
subi e caminda ey atrobe. 

Esaki ta pone naturalmente bastante presion, 
riba nos mes tambe. Ban purba anto di ta prac- 
tico y no perde nos mes den tur sorto di ilusion 
cu no ta realisable. Pa motibo practico anto, nos 
ta cuminsa unda nos a keda. Gobierno a caba di 
declara cu e deseo di gabinete anterior pa logra 
un Aruba liber di combustible fosil pa 2020, 
aunke solamente pa produccion di coriente, a 
resulta irealistico. Nos ta completamente di 
acuerdo cu e ponencia ey, pero kico si por logra 
anto? 

Realmente mester bisa cu ultimo añanan nos no 
a avansa tanto mas den substitui energia di com- 
bustible fosil pa energia renovable. Produccion 
di coriente ta bin parcialmente di energia di bi- 
ento, aunke esaki a keda na e mesun nivel di 
mas di 10 aña pasa, tempo cu e parke di molina 
na Vader Piet a cuminsa opera. E segundo parke 
na Alto Vista no a bira realidad, loke a haci hopi 
hende contento, pero hecho ta cu no a bin nada 
acerca. Despues di e proyecto na aeropuerto di 
panel solar esaki a haya un follow up riba tereno 
di e refmeria, loke ta un bon avance, pero..., te 
ey nos a yega. WEB ta produci keto bay may- 
oritariamente cu heavy fuel oil, di cual e con- 
taminacion ta bon conoci pa e situacion na waf 
di Barcadera. E cambio pa gas natural nunca a 
cristalisa, loke ta relaciona tambe cu e fracaso cu 
yama refmeria. Asina mes ta existi e posibilidad 
pa cambia pa gas, cu ta combustible fosil tambe, 
pero en todo caso menos contaminante. 


Pero laga nos no enfoca solamente riba loke go- 
bierno ta haci den proyecto mas grandi, pero en 
cambio purba visualisa loke e ciudadano mes 
por haci. Aki ta surgi algun pregunta: kico ta e 
motibo pa cual practicamente no ta mira avance 
den proyecto individual di panel solar na cas o 
empresa? Kico ta e obstaculonan cu ta existi? 
Prijs? Financiamento? Nos por imagina cu aki 
tin un problema cu no ta facil pa soluciona: na 
un prijs di alrededor di Afl. 0,35 pa KWh y un 
consumo promedio di 750 - 800 KWh pa luna, 
es decir un gasto di Afl. 250 ,- pa Afl. 300,- pa 
luna, no ta atractivo pa bay paga mas pa haya 
paga e inversion di e instalacion priva ey. Na 
e nivel aki ta bira dificil pa tuma e decision pa 
bay fmancia un proyecto personal di varios 10 
mil florin pa varios aña, si e beneficio directo 
no ta grandi. Otro ta e situacion pa un empresa 
cu por tin e posibilidad di cuminsa un proyecto 
un poco mas grandi, cu un rendimento may- 
or tambe. O participa den un proyecto grandi 
como consumidor individual, sin e problema 
di fmancia tur cos personalmente. E tipo di 
proyecto comun aki no ta existi actualmente. Si 
nada no cambia, energia solar ta keda pega na 
e nivel unda e ta awor. Tin otro tipo di energia 
renovable cu no a haya entrada aki ainda; nos no 
ta bay trata nan aki. 

Conclusion mester ta cu no ta mira tanto avance 
den proximo añanan? Si no tin proyecto den 
preparacion actualmente, esey lo mester ta e 
conclusion. Sin embargo, tin otro tereno cu nos 
no mester descarta, unda tambe ta haci uso di 
energia di origen fosil cu igualmente ta produci 
C02 y otro gas toxico: e cantidad enorme di ve- 
hiculo di motor pa un isla chikito asina. Esey 
tambe ta yuda aumenta nos ‘carbon footprint’. 
Tin alternativa? Sigur, por ehemplo: auto elec- 
trico. Aruba ta ideal pa e tipo di vehiculo aki, pa- 
sobra e distancianan cortico ta haci cu ta relati- 
vamente facil pa carga bateria na cas mes. Aunke 
ta bon pa por conta cu un red limita di punto di 
carga bateria, esaki no ta asina esencial manera 
den un pais grandi. Tambe por pensa riba pro- 
hibicion di ATV riba gasolin, loke lo yuda pa 
kita e boroto y gas cu esakinan ta produci. Bon 
pa nos medio ambiente, bon pa Parke Nacional, 
bon pa flora y fauna. 

Un cos ta sigur: si no ta bin iniciativa di tan- 
to gobierno como sector priva, nos no ta mira 
cambio pronto. Y no por keda unda nos ta, y no 
por warda te 2030 tampoco. 

Brasil: Presidente Bolsonaro ta bisa cu Argentina a haci ‘un eleccion 

malo’ 



BRASILIA (ElComercio) 
- Presidente di Brasil, Jair 
Bolsonaro, dialuna pasa a 
sigura cu malo’ ora a scoge 
den eleccionnan e peroni- 
sta Alberto Fernández y a 
adelanta cu no lo felicita e 
presidente eligi despues di 
su victoria. 

Bolsonaro a lamenta e elecci- 
on di e lider di partido Frente 
de Todos, cu a gana e prome 
buelta diadomingo pasa na 
luga di e hefe di Estado actu- 
al, Mauricio Macri, y tambe a 
sigura cu lo warda e pasonan 
proximo di Fernandez prome 
cu defmi e relacion bilateral 
cu Argentina. 

“Mi no ta pretende di bis’e 
pabien. Awor, nos no ta bay 


dividi. Nos lo warda e tempo 
pa wak cu ta su real posicion 
den politica, pasobra e lo 
asumi esaki, ban wak loke ta 


pasa y ban wak cua linea e lo 
adopta”, e lider ultraderechis- 
ta a indica den un declaracion 
pa varios periodista Brasilero 


den marco di su oficial bishi- 
ta pa Emirato Arabe Uni. E 
mandatario Brasilero a señala 
cu, te e momento, ‘tur cos ta 


bon’ den relacion cu Merco- 
sur, aunke a bisa cu Argentina 
lo bay ‘aparta’ di e bloki den 
caso cu lo ‘herida’ algun clau- 
sula di e acuerdo. 

Despues di e temor expresa 
pa Bolsonaro den lunanan 
ultimo, Fernandez a adelanta 
cu lo pretende ‘cera’ e econo- 
mia, cu ta busca mantene nan 
aliansa cu Brasil y ta considera 
cu Mercosur ta un prioridad 
pa Argentina. Cu e 96,99% di 
e votonan conta, Fernandez a 
impone cu 48,10% den elec- 
cionnan contra e presidente 
Macri, kende a haya 40,36% 
loke ta supone un bentaha di 
casi 8 punto, mas miho cu 
esun cu e encuestanan tabata 
pronostica. 


Chile: Meymey di protesta un edificio a 
kima na centro di Santiago 



SANTIAGO DE CHILE 
(Noticias24) - Dialuna at- 
ardi, un candela grandi a 
ser registra na un centro 
comercial, cu tabatin un 
hotel y varios local com- 
ercial y di consulta med- 
ico, den un skina central 
di Santiago unda tabatin 
varios punto violento di e 
protestanan. 

Un total di 17 compania di 
bombero di Santiago a yega 
na e luga pa paga e candela, cu 
a explota den skina di e cay- 
anan Santa Rosa y la Alame- 
da, cuatro cuadra di e palacio 
presidencial di La Moneda, 
unda miles di manifestante a 
purba di yega. 


E candela a obliga e evacu- 
acion di un edificio di vivi- 
enda di 19 piso cu lokaalnan 
di paña y cuminda hunto cu e 
centro comercial, un familiar 
di un residente a bisa. 

E candela a explota meymey 
di e protestanan cu a mantene 
den centro di Santiago den 
dianan aki, pa e intento di e 
manifestantenan por yega na 
e palacio presidencial. 

Unidad anti motin a haci fr- 
ente pa e manifestantenan 
cu awa y balanan di bom la- 
grimogeno, cu tabata inunda 
henter e centro di Santiago, 
un intento di e Presidente 
Sebastián Piñera pa disminui 


e crisis. 

Dialuna pasa, e mandatario 
tambe a anuncia cambionan 
na ocho di e 24 ministerio 
di su gabinete, tambe a kita 
e cuestiona Minister di Inte- 
rior, Andrés Chadwick. 

Dies dia despues di e inicio 
di e protestanan sin liderazgo 
verificabel, e protestanan ta 
representa un desafio claro pa 
e modelo economico recono- 
ci di mercado habri na e pais 
aki, unda e manifestantenan 
sin color politico ta exigi un 
pida mas grandi di e prosperi- 
dad cu a haci cu e pais aki ta 
un di esunnan mas stabiel di 
Latino America. 


Mexico: Marcha pa paz 
despues di captura y 



SINALOA (France24) - 
Ciudadanonan y organi- 
sacionnan social na Cu- 
liacan, capital di estado di 
Sinaloa, a marcha contra 
violencia despues di en- 
frentamento entre forsa 
federal y crimen organisa 
durante e operativo di 
captura y posterior libera- 
cion di Ovidio Guzmán, 
yiu di e lider narcotrafi- 
cante Joaquin ‘E1 Chapo’ 
Guzmán. 

E manifestacion a enfoca riba 
e hechonan registra 17 di oc- 
tober pasa, yama ‘jueves ne- 
gro’ na capital di Sinaloa. E 
dia ey, e habitantenan a biba 
varios ora di panico, angustia 
y temor ora, den un operativo 
cu a faya y tabata mal organisa 
segun e mesun autoridadnan 
Mexicano a reconoce, e mili- 
tarnan a trata di captura Ovi- 
dio Guzman. 

E accionnan aki a ocasiona 
un serie di accionnan di parti 
di integrantenan di e grupo 
criminal narcotraficante, 


como blokeo na careteranan 
principal di Culiacan y en- 
frentamento entre forsa di 
siguridad y sicarionan di e 
Cartel di Sinaloa, cu a causa e 
liberacion di e yiu di ‘E1 Cha- 
po’ di parti di autoridadnan 
Mexicano. 

E mobilisacion, yama ‘Cu- 
liacan Valiente’, a cuminsa na 
parkeerplaats di stadion di e 
ekipo local di futbol Dorados 
de Sinaloa, unda centenares 
di ciudadano a concentra cu 
pañanan blanco y nan a toca 
musica di banda. 

Famianan completo, hen- 
denan grandi, hobennan, 
muchanan a reclama e paz 
y trankilidad pa estado di 
Sinaloa, nan a cana te yega 
na Parke Las Riberas. Algun 
di nan a realisa e recorido cu 
bais y patineta. 

Di su parti, Secretaria di Sig- 
uridad Publica estatal a infor- 
ma cu e number di fayecido 
pa e tiroteo durante e opera- 
tivo a aumenta te 14 y tabata 
21 persona herida durante e 
caos di e dia ey na Culiacan. 

- HOW TO QUALIFY - 

Come to WLnd Croek Crystal Caslno on Thqrsday, Gciober 31 tr lo partioipate in 
a ghoulishly scary Hallow&en cqstume çontest Sign up at the PROHGTIGNS 
booth from Spm - 9pm lo participate. Must be at Crystat Casino Lounge area 
by 9:15pm. Judging bogins at 9:30pm and at 10:15pm five lucky monslors will 
be selected to win a prize. 

Venezuela: Guaido kier laga declara bono 


Pdvsa 2020 nulo 


Venezuela: Desnutricion 
severo a redobla na 2019 


CARACAS (LaPatilla) - E 
nutricionista Susana Raf- 
falli, di Caritas Venezuela, 
a sigura cu Venezuela por 
cera aña cu mas di 15% di 
desnutricion infantil seve- 
ro. Aña 2018 a cera cu 7% 
di desnutricion infantil 
severo. 

Ademas, el a conta cu e situa- 
cion ta birando mas grave 
pasobra entre e poblacion 
desnutri, por lo menos 21% 
di e pacientnan ta haya enfer- 
medad infeccioso, cu peligro 
pa nan bida. 

E1 a lamenta cu Caritas tin 
añanan largo ta captando, 
ubicando y distribuyendo 
tur ayudo humanitario cu ta 
yega di exterior pa atende e 
casonan di desnutricion den 
henter e pais, y sin embargo e 
cifranan ta sigui aumenta. 
Segun e datonan cu e insti- 
tucion ta maneha, e cantidad 
mas grandi di caso di des- 
nutricion ta na La Guaira, 
Machiques de Perijá (Zulia) 
y na estado Bolivar. 


“Nos ta preocupa pasobra 
nos tin tres aña den esaki, tra- 
hando sin interupcion y nos 
personal ta bira cansa. Ohala 
nos por mira un mehoracion 
pronto,” el a expresa. 

Di otro banda, el a califica 
di positivo e esfuersonan di 
Caritas Venezuela pa yega 
na aliansa internacional cu 
por amplia nan capacidad di 
atencion. 

E activista a conta cu actual- 
mente nan ta traha hunto cu 
Organisacion Panamericano 
di Salud, Unicef y Acnur. Sin 
embargo, Venezuela mester 
competi pa fondo humani- 
tario den un contexto global 
den cual tin pais sufriendo 
igual o mas ainda pa varios 
razon. Pa e cambio di clima 
y secura, emergencia natural, 
y e paisnan cu tin guera de- 
clara, segun Raffalli. Ademas, 
gobierno Venezolano no a 
permiti e organisacionnan 
internacional move cu liber- 
tad den henter e pais pa stu- 
dia e situacion directamente. 


CARACAS (ElNacional) - 
Un ekipo di asesor designa 
pa presidente interino di 
Venezuela, Juan Guaido, 
ta preparando pa presenta 
un demanda di nulidad di 
e bono Pdvsa 2020, dilanti 
un tribunal na NewYork. 

Agencia noticiero Reuters a 
relata cu dos fuente cu con- 
oce e decision a señala cu e 
strategia legal riba cual nan 
ta trahando pa varios dia, ta 
pa duna proteccion na Citgo 
contra cualkier embargo di e 
tenedornan di e bono. 

Pdvsa y/o gobierno di Ven- 
ezuela, tabatin te dialuna pasa 
pa paga mas di 900 miyon 
dollar na capital y interes na 
e tenedornan di bono, loke 
no a sucede. Como garantia 
pa pago di e bono e tenedor- 
nan a acorda 50,1% di e ac- 


cionnan di Citgo. 

E hunta directivo di Citgo, 
designa pa Guaido a indica 
cu nan lo tuma paso legal 
pa protege nan derechonan. 
Nan argumento ta cu e 
bononan 2020 ta invalido, 
sin duna mas detaye. Sin em- 
bargo, ta conoci cu e emision 
di bono no a ser presenta ni 
a haya aprobacion di Asam- 
blea Nacional, cu desde fin di 
2015 ta den man di un mayo- 
ria opositor. Actualmente e 
diputadonan Chavista, cu 
a ignora e Asamblea pa al- 
gun aña, argumentando cu e 
Asamblea segun veredicto di 
e Tribunal Supremo, designa 
ilegitimamente tambe, ta den 
‘desacato’, a bolbe den Asam- 
blea Nacional, cu ta reconoci 
internacionalmente, hasta pa 
Rusia, como organismo legi- 
timo. 


THURSDAY, OCTOBER 31 ST 


Come dressed up to win 

CASH, CASH, CASH! 


CRVSTAL CASINO 


Siman pasa gobierno Meri- 
cano a congela te 22 di janu- 
ari 2020 cualkier accion di e 
tenedornan contra Citgo. E 
medida di e Departamento 
di Tesoro a duna e ekipo di 
Guaido oxigeno momenta- 
neo, pero no por keda de- 
pende di esey so. E negocia- 
cionnan cu e ekipo di Guaido 
tabata hibando cu e tenedor- 
nan di bono a keda cancela e 
luna aki. 


#WinningMoment 

hro fak& weapons such os guns or kmves are allowed 


!■* place - $750 
2 nd place - SSOO 
3 rd pláCÉ? - S3SO 

Martina kier bira minister bek 



WILLEMSTAD - Steven 
Martina kier bolbe na su 
puesto como Minister di 
Desaroyo Economico. Es- 


aki despues cu tabatin un 
procedura penal contra 
dje cual no a duna resul- 
tado, y despues cu partido 


Korsou di Nos Tur a urgi 
corte pa forsa Ministerio 
Publico pa bolbe persigui, 
cual tampoco no a resulta. 


Esaki Martina a duna di con- 
oce antayera mainta riba Nos 
Pais Television. E ex Minister 
di Desaroyo Economico a pa- 
pia aya cu presentado Mavis 
Albertina riba e procedura cu 
e partido Korsou di Nos Tur 
a hiba contra dje, e veredicto 
di Hof y con futuro ta must- 
rando pe. 

E ultimo 8 lunanan tabata 
dificil pa e minister, maske 
su consenshi tabata limpi 
di cualkier acusacion cu ta- 
batin contra dje. Despues 
cu inicialmente OM a laga 
e caso drumi, e no tabata 
spera cu e partido lo apela 
riba articulo 15 di Wetboek 
van Strafvordering (WvSV). 
Esaki a laga su persona den 
shock. Martina ta contento 
cu e decision di e 3 huesnan, 
cual a indica cu no tin prueba 
cu el a haci su mes rico, pero 
tambe nan a indica cu e pro- 
ceso ‘tabata uno mas politico 


mas cu cualkier cos’. 

Martina a wordo acerca pa e 
partido caba y el a indica cu e 
ta dispuesto pa tuma cualkier 
posicion habri, hasta esun 
di minister. “Pero e partido 
mester tuma e decision ainda 
si nan ta propone mi como 
candidato”, Martina a conta. 
Durante su ausencia Minister 
Kenneth Gijsbertha di Finan- 
zas a tuma over e posicion, te 
cu na fin di augustus ex Parla- 
mentario Giselle Mc William 
den nomber di MAN a hura 
pa bira Minister di Desaroyo 
Economico. 

Prome cu el a tuma e posi- 
cion, a discuti tur scenarion- 
an cune, asina Martina a bisa, 
hasta e scenario unda Martina 
lo bolbe como minister. Si 
esey lo mester a pasa, a keda 
palabra cu Mc William lo 
bolbe Parlamento y cu Yves 
Schoop lo sali di Parlamento. 


Directiva di Sehos: Presupuesto no ta suficiente 


WILLEMSTAD - E cuido responsabel na hospital ta 
den peliger atrobe. Asina directiva di Sehos a bisa an- 
tayera. Maske gobierno a keda ripiti cu esaki no ta e 
situacion, y cu inspector a dicidi siman pasa pa lanta e 
prohibicion riba haci operacion, e directiva di e hospi- 
tal a dicidi di bati alarma atrobe. 

Segun directiva di Sehos tin un debe halto pa via cu pa añanan 
no tin suficiente presupuesto di cuido. E placa extra cu Sehos 
ta haya di SVB ta segun e directiva un voorschot cu Sehos 
mester paga bek, cual ta haci cu e debenan ta core mas halto 
cada biaha. E directiva a indica cu e situacion a yega asina leu 
cu no por garantisa cuido apropia mas. 



Boneiro ta conta mas cu 50 mil sushi cu ta yega costa 



KRALENDIJK - Boneiro ta e prome isla den Ca- 
ribe cu structuralmente, segun e metodo cientifi- 
co Ospar, ta purba ataca e fenomeno di sushi riba 
costa. 

E meta di Clean Cost Bonaire (CCB) ta pa por me- 
dio di investigacion mustra cu tin mester di medidanan 
concreto contra e sushi cu ta yega Boneiro via costa. E 
unico manera pa haci esaki ta pa trece e cifranan preo- 
cupante relaciona cu e sushi aki na atencion di e gobi- 
erno local y di e gobierno Hulandes. 

CCB ta un programa di ciencia di ciudadano (citizen 
science) cu a cuminsa un aña pasa pa monitor e sushi 
cu ta yega Boneiro. E proyecto ta un iniciativa conhun- 
to entre Boneiru Duraderu y e Wereld Natuur Fonds 
(WNF). Durante e prome aniversario di e programa 
boluntarionan a piki 1.530 articulo di Te Amo Beach 
riba un distancia di 50 meter, riba cual nan a haya 815 
filtro di sigaria. Te Amo ta un beach popular y e ta bishi- 
ta pa tanto local como turista como luga di recreacion. 
E beach ta un sitio importante pa turtuga. 

Coordinado di CCB Carolyn Caporusso a raporta 
despues di 1 aña cu tin un total di 50.178 articulo in- 
ventarisa riba 3 beachnan. 2 di nan ta riba e costa di oost 
di e isla, Boka Onima den noordoost y Piedra Pretu den 
zuidoost. 

Preocupacion pa menor pidiendo asilo na Corsou 


Contra tratado di mucha 

Fundacion Human Rights 
Caribbean (HRC) ta mira e 
problema aki riba e isla tam- 
be: “Nos a papia cu un par di 
mucha cu lamentablemente 
no ta haya e atencion medi- 
co cu nan tin mester di dje, 
y ta remarcabel cu tin ainda 
mas mucha riba e isla cu tin 
e problemanan aki. E may- 
ornan hopi biaha tin miedo 
di bay e instancianan oficial 
cu e muchanan pasobra nan 
tin miedo di wordo deporta”, 
Janice Tjon Sien Kie, vocero 
di HRC a bisa. 

Pa protege e grupo aki ta im- 
portante pa nan haya e mesun 
derechonan cu cualkier mu- 
cha tin a base di e tratado di 
mucha di Nacionnan Uni, y 
cu gobierno di Corsou pone 
su mes disponibel pa haci e 


trabou aki activamente. Rela- 
ciona cu esaki ta importante 
tambe tene cuenta cu articulo 
22 di e tratado. 

Tin un cantidad limita di 
persona cu ta pidiendo asilo 
na gobierno di Corsou, pero 
cifranan mas specifico to- 
cante cuanto mucha ta den 
e situacion aki e fundacion 
no ta conoci cune. E fun- 
dacion tampoco ta na altura 
di un maneho specifico riba 
peticionario di asilo menor. 
Cera menor di edad a base 
cu nan no tin permiso di 
estadia ta loke HRC ta con- 
sidera como ‘completamente 
contra e tratado di mucha di 
Nacionnan Uni’, segun Tjon 
Sien Kie. 

Rafaely Molina mientrastan- 
to atrobe a ser gara y a keda 
deteni den e prizon pa mu- 


cha. Minister di Husticia 
Quincy Girigorie no a reac- 
ciona riba e preguntanan di e 
procedura di asilo pa menor 
di edad. 

Articulo 22 di tratado di 
derecho di mucha di Na- 
cionnan Uni 

Cada mucha cu pidi asilo of 
cu ta reconoci como refugia- 
do, tin derecho riba protec- 
cion special y riba asistencia, 
si e ta acompaña pa mayornan 
of no. Gobierno mester haci 
esfuerso pa haya e mayornan 
of famia di muchanan cu ta 
nan so cu a huy. Si esey no 
logra, e mucha tin derecho 
riba e mesun proteccion cu 
cualkier otro mucha sin un 
mayor. 

Potret cortesia Luis Villegas 



WILLEMSTAD (Cari- 
bisch Netwerk) - E menor 
di edad di 17 aña Rafaely 
Molina, un peticionario di 
asilo Venezolano, a scapa 
cuminsamento di october 
di e centro di detencion di 
menor na Corsou. Pendi- 
ente su peticion di asilo a 
dicidi di cera Molina aki, 
despues cu un Hues a di- 
cidi cu e no mag warda su 
peticion cera na SDKK. 

Segun abogado Maya Elzin- 
ga-Soumah, Corsou a crea un 
situacion insigur pa menor- 
nan di edad sin documenta- 
cion riba e isla. E procedura 
di asilo pa tanto menor di 
edad como mayor di edad no 
ta comunica claramente, cual 
defensor di pueblo (ombuds- 
man) Keursley Concincion 
tambe ta indica. E organisa- 
cionnan envolvi pa e rason 
aki no sa ki procedura nan tin 
cu sigui. 


Molina a yega Corsou sin 
permiso riba 11 di april. Den 
un boto, hunto cu 32 otro 
Venezolano sin documen- 
tacion. Abordo tabata sinta 
2 otro menor di edad. Pero 
cuanto menor di edad tin en 
total riba e isla no ta conoci, 
segun e abogado Elzinga- 
Soumah, kende ta forma 
parti di un grupo di abogado 
cu ta purbando e personanan 
aki. Concincion a indica cu 
poco tempo pasa el a haya e 
procedura di asilo den man, 
di parti di e Minister di Hus- 
ticia Quincy Girigorie. E 
defensor di pueblo ta haya 
e procedura un poco corto, 
señalando na e tratado inter- 
nacional pa derechonan di 
mucha. “Mi ta mir’e como 
un desaroyo positivo, pero 
ainda tin espacio pa mehora- 
cion, siguramente si mira e 
situacion di menor di edad. 
Nan merece extra proteccion 
compara cu adultonan.” 

Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICTNA D1 BON DIA 
ARUBA WESTSTRAATW22 FOR D1 9:OOAM-4:OE)PM 


Email nos na 

ela ssified@c s| mv.coni 


TAHUUR 

un apartment grandi, Wayaca 
Residence, pa 1 of 2 persona. 
Awg. 1.250 pa luna 
Tel. 592 9966 


TAHUUR 

Un camber muebla riba highway 
Sta. Cruz . Pa fin di Oct por 
drenta pa Fls.475 

Tel: 7418637 


SERVICIO PUBLICO 

ta yuda busca cas 
pa cumpra of huur 

Tel. 563 1449 


FOR REISTT 

Timeshare La Cabana 
to rent studio 
24 oct. to 29 oct. 2019 

Tel.6416184/583 8132 


SERVICIO PUBLICO 

ta haci tur tipo di trabou 
di costurera 

Tel. 593 2085 


TABENDE 

Cashi pa warda boter di biña 
(Wine rack, 2 drw), unfinished 
Teak wood (25 boter) 

Tel. 5940527 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

Apart solamente pa pareha 
Yama pa mas informacion 

Tel: 568 4209 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


TA BUSCA 

un cas barata pa huur den cu- 
nucu den un luga tranquil. 

Tel: 7417607/ 7417609 


SERVICIO PUBLICO 

Buscando auto pa huur y na 
bon prijs? yama nos 
Tel. 593 9953/ 593 8453 


SERVICIO PUBLICO 

ta drecha tur sorto 
di Imagen y verf 

Tel. 584 2489 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TA BUSCA 

Dama ta busca trabow pa haci 
oficina, negoshi of cas limpi 

Tel. 566 2406 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


TA HUUR 

1 Apartment full muebla 2 slpk 
cu airco, alarm, Paga Bon. 
excl: awa, wif, Ecotech, cable 
pa 2 persona. No kids, no pets. 

Tel.585 5521/565 3228 


TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.600,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico ; 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.7418637/699 0746 


TA HUUR 

apt. studio muebla pa 1 per- 
sona serio y responsabel situa 
central na San Nicolas 
excl. awa y coriente (no mas- 
cota).Yama di 9am-5pm 
Tel.594 2502 

TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


FOR SALE 

Commercial property close to 
the new Container Port in 
Barcadera, build-up 424 m2, 
land 2400 m2 for $337,078. 
For more details 
Tel. 593 6318 


TABENDE 

Toyota Yaris 2008 color preto, 
automatic. Pa mas info yama 

Tel. 592 6657 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel: 569 7539/737 3993 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS GERCA EDI10! 




Yena akt bao e sigutente informadon 


□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266 8 

□ Paga Aruba Bank AB0 0NUNE . 
. □ Paga CMB 0NLINE . 

□ Personal na ofidna di Bon Dia Aruba. 
. nPonedenBox. 

□ Tira den Cura. 

□ 3 Luna □ 6 Luna □ 1 aña 


Yama na telefon: 582-7800 of manda un email na accounting@bondia.com 

www.bondia.com 


Telefon 

Nomber completo: 

Adresdi entrega:. 

Adresdi cobranza:. 

Paao Adelanta: 

Combersacionnan di democracia, identidad y gobernacion 

cu UA na Washington D.C. 



ORANJESTAD - Como 
periodista Venezolano- 
Arubano y studiante di 
Organization, Gover- 
nance and Management 
(OGM) cu a participa cu e 
Educational Excursion di 
Universidad di Aruba su 
departamento di OGM na 
Washington D.C. den 2019 
mi ta refleha riba democ- 
racia, identidad y gober- 
nacion den e articulo aki. 

Skirbi pa Luis Anibal Vil- 
legas 

Tin un diferencia funda- 
mental entre con e paisnan 
di Merca y Aruba ta maneha, 
y esey no ta solamente den e 
diferencia entre e idiomanan 
cu ta domina den ambos teri- 
torio. Apart di e diferencia 
obvio den e sistemanan le- 
gal y institucional presente 
na Aruba, unda a importa e 
sistema di un pais Europeo 
cu concepto di un ‘zorgstaat’, 
y tur su particularidadnan 
cultural, tin algo mas den e 
spirito Mericano cu ta per- 
sisti riba e diferencianan aki. 
Maske claramente esaki ta un 
generalisacion, cual mirando 
eleccion di e actual presi- 
dente no por bisa ta aplica na 
tur ciudadano di e pais Norte 


Americano, tin un cierto res- 
pet pa institucionnan demo- 
cratico di e pais. Ora di pasa 
dilanti e fachadanan impo- 
nente di edificionan manera 
The United States Supreme 
Court, The United States 
House of Representatives y 
Library of Congress, por sinti 
un peso cu ta bay mas leu di 
e columnanan gigantesco cu 
ta tene e edificionan aki riba 
tera. 

Den e inmenso oportunidad 
cu mi a ricibi pa bay Washing- 
ton D.C., cu Universidad di 
Aruba (UA) pa e Educational 
Excursion di 2019 como stu- 
diante di Organization, Gov- 
ernance and Management 
(OGM), na varios momento 
mi a haya mi mes emocional 
of simplemente paralisa, sin 
por a kere unda mi ta para. 
Asina por ehempel, ora nos 
grupo consistiendo di studi- 
antenan di prome, di dos, di 
tres y di cuater aña di OGM 
a tuma un break den House 
of Representatives pa lunch, 
mi mester a stop na cierto 
momento y refleha y pensa 
con ta posibel cu mi ta para 
unda trahadonan di e camara 
legislativo ta pasa cada dia. 
Completamente babuca. 


No solamente pa ta aya, si no 
pa presencia tambe e respet 
inmenso cu bo ta sinti cu e 
personanan cu ta cana ey den 
- pero tambe e sintimento cu 
bo ta haya cu generacionnan 
anterior tambe (mayor- 
mente) - tabatin e mesun re- 
spet aki pa e institucionnan 
di e pais. Esaki, claramente 
ta cambiando mirando cu dia 
pa dia Merca ta bira mas po- 
larisa, cual mi ta sinti ta e caso 
na Aruba tambe. Pero e me- 
sun respet ey nos no ta mira 
riba e isla, maske awendia e 
prome palabranan a cuminsa 
sali pa tene Parlamento como 
instituto mas halto den nos 
pais. Esaki ta un idea nobo. 

Como pais jong Aruba por 
siña hopi di Merca, special- 
mente politica, cual na Aruba 
di hopi tempo ta basta po- 
larisa. Asina por mira cu na 
momento cu cada partido 
grandi sinta den oposicion, cu 
poco excepcion, ta comple- 
tamente bay contra cualkier 
idea cu e partido of coalicion 
den poder ta propone. Den 
e amplio dialogo cu Loverne 
Alexander, chief of staff pa 
Representative di New Jersey 
(D-NJ lOth District) Donald 
Payne, Jr. a duna pa nos stu- 
diantenan danki na Maureen 
Bunyan, el a detaya con den 
su trabou bo mester ta habri 
pa mantene relacion cu am- 
bos banda di e organo legis- 
lativo pa asina por pasa cierto 
proposicionnan. 

Esaki no ta kita afo cu tur par- 
tido na Aruba tin persona ca- 
pacita, pasiona y honesto cu 
ta cla pa haci, a haci of ta ha- 


ciendo un diferencia pa e isla 
chikito aki, pero tin un senti- 
do cu e politica ‘anticua’, cual 
den ultimo eleccion a mustra 
di ta un aspecto cu ta kita in- 
teres di cierto candidatonan 
mirando e voto mas jong, 
ta mas y mas bou spotlight. 
Mi speransa pa futuro ta pa 
hobennan, entre otro studi- 
antenan of ex studiantenan 
di OGM por traha hunto pa 
haci un Aruba miho, siñando 
di e lesnan cu e politiconan 
cu a retira of ta retirando, 
manera Otmar Oduber, a 
laga atras. 

Durante e excursion varios 
discusionnan entre docen- 
tenan y studiantenan a surgi 
cual tabata sumamente in- 
teresante, manera ken por 
considera como parti di e 
‘Black community’ y ken no, 
treciendo den cuestion por 
ehempel si personanan di 
colo di cuero blanco naci y 
cu a crece na Sint Maarten ta 
considera como un persona 
di colo. Alabes e discusion 
riba e raiznan di e partido 
MEP como partido di hende 
blanco, cual ta haci dificil 
pa hende di colo pa vota pa 
candidatonan den e partido, 
hasta si nan ta hende di colo. 
Den e discusion aki ami mes 
como Venezolano (mi ta 
identifica como Venezolano- 
Arubano), kende su mayor- 
nan a haya su mes afecta pa e 
‘Swiss Beleid’ di e gobierno 
di MEP anterior, a realisa cu 
mi probablemente lo haya 
dificil pa vota pa e partido aki, 
mirando cu pa e rason aki mi 
trayectorio rasonabel pa nat- 


uralisa tabata kita for di mi. 
Pero si MEP hiba un maneho 
sano di stranhero, mi lo por 
vota pa nan? Esey ta keda un 
pregunta habri, pero mi kier 
mustra di e manera aki con 
hopi combersacionnan nos 
no ta hibando cu otro riba 
asina hopi cuestionnan. Y 
esey ta loke mi ta envidia mas 
di e Mericanonan. 

Sin e excursion aki nunca lo 
mi por a tene e discusion- 
nan aki cu mi compatriotan- 
an. Sin dje mi nunca lo por 
a conoce David Smolansky, 
kende tabata alcalde di e me- 
sun municipio unda mi nace- 
mento ta registra, E1 Hatillo, 
na Caracas. 

Den e momento despues 
cu mi por a conoce e per- 
sona extraordinario aki, mi 
a bira emocional, yorando y 
mandando mensahe na mi 
mama cu gradicimento in- 
menso pa tur e sacrificio cu 
el a haci pa cria ami y mi ru- 
man como mama soltero y 
inmigrante na un pais cu ta- 
bata activamente purbando di 
deport’e. Den cierto sentido 
mi ta gradici tambe na e de- 
partamento cual mi a gana 
contra recien, Dimas, pa e 
experiencia di burocracia cu a 
tranca mi desaroyo continua 
na teritorio Europeo. Sin nan 
tampoco lo mi ta asina con- 
sciente, pasobra mi a bib’e 
den carne propio, e impor- 
tancia di bon gobernacion y 
e deber di un pueblo pa exigi 
esaki. Na Washington, mi por 
a sinti cu tur cos ‘happens for 
a reason’. 

Departamento di Asunto Economico: 

Tayer pa comerciante sea grandi of chikito 


B HHP« 



ORANJESTAD - Departamento 
Asunto Economico DEACI, hun- 
to cu nan unidad di Exprodesk, a 
duna cuatro diferente tayer den 
uno, pa duna presentacion pa co- 
merciante. 

Sharon Meijer, policy advisor na De- 
partamento di Ásunto Economico, a 
duna un splicacion di e 4 persona cu a 
duna presentacion. 

E dia a cuminsa cu Dwayne Heronimo 
di Orbital Networks, kende a presenta 
tocante website y diferente plataforma 
cu por wordo uza, manera wordpress. 
E1 a conta e diferente manera pa haci 
un website mas atractivo di forma gra- 
tis, y tambe con pa traha un website. 

Despues a sigui cu David Levy Maduro 
di CX Pay, kende a bay mas den e parti 
di pago online. Con ta haci ora hende 
ta riba un pago online? Maduro a duna 
un ehempel con por haci’e mediante 
Facebook, Instagram, e-mail. Por hacie 
cu cliente ta ricibi un link y di e forma 
aki por haci e pago. E persona ta ricibi 
esaki na su cuenta di banco di Aruba 
na florin. 

Janneke Ananias di De Nieuw Marke- 
teeer a comparti e parti di con pa pro- 
move y crea trafico pa haci e negoshi 
mas efectivo. “Esey tabata interesante, 
pasobra mayoria di nos ta uza ‘boost’ 
riba Facebook. Ta paga via credit card 
of via PayPal pa haci publicidad. Ana- 
nias ta bin cu un manera innovativo y 
efectivo pa haci esaki.” 

Pa cera e actividad a duna presenta- 
cion Jorge Zarraga di JZMarketing and 
Communications. E1 a duna splicacion 
con pa crea un ‘smart strategy plan’, 
cu ta haci importante pa compania na 


Aruba uza tecnologia inteligente y haci 
negoshi mas facil. Esey ta aumenta nan 
clientela y aumenta benta pa haci’e mas 
duradero tambe. Meijer ta splica cu e 
biaha aki a pone tur topico hunto, pa 
motibo cu ta mas conveniente pa en- 
trepreneurs y tur persona cu negoshi. 

Pa e biaha aki, esunnan cu a inscribi ta- 
bata persona cu ya caba tin un negoshi, 
sea nan tin nan website traha of ainda 
no, pero nan ta den diferente fase di 
nan negoshi. 

David Levy Maduro, partner y chief 
operations officer di CXPay, kende a 
comparti e manera pa crea un web- 
site y asina genera ingreso di producto 
y compania, ta bisa cu ta cuminsa na 
mercadeo, pero con un persona ta 
traha nan website y kico hende ta pensa 
riba dje. 

Tambe e area di haci un pago y tur e 
solucion cu tin. Tambe pa keda ‘retar- 
get’ despues cu haci mercadeo den bo 
negoshi. Keda haci cosnan atractivo pa 
e clientela keda. “Manera photoshoot 
di producto. Esey ta entusiasma hende 
pa keda cerca bo. Mester compronde e 
segmento di branding.” 

Maduro ta splica cu nan a duna 4 pida. 
E ta splica cu un negoshi ta keda un 
circulo vicioso, caminda e cliente ta 
cumpra for di bo, pero e mester keda 
bin y sigui cumpra. E ta importante pa 
cada cliente haya un servicio di calidad. 
Asina e compania haya ingreso y por 
sigui un cliente feliz. 

Maduro ta splica cu e tayer tabata pa 
tur hende sea ta un compania di un 
persona te cu un compania grandi 
manera hotel of esunnan cu apenas ta 
cuminsando pero tin’e caba. 


Fundacion Centro Pa Nos Grandinan Club Kibrahacha: 

Meta pa cumpra un bus pa transporta nos grandinan 


ORANJESTAD - Diasa- 
bra awo, Fundacion Cen- 
tro pa nos grandinan Club 
Kibrahacha lo tin nan re- 
caudacion di fondo anual, 
cu ta organisa pa henter 
pueblo di Aruba por pasa 
y aporta na e meta cu e 
club tin pa e aña aki. 

Jeffrey Matos, Director di 
centro hunto cu Kelsey Ar- 
ends y Fina Pourier, a haci 
anuncio cu e aña aki lo re- 
cauda fondo pa logra e meta 
di cumpra un bus nobo, pa 
asina por transporta e hen- 
denan di edad avansa. Matos 
ta splica cu transporte a bira 
importante pa asina nan por 
trece nan miembro na Kibra- 
hacha. 

E ta splica cu tur aña nan ta 
bin cu e recaudacion di fon- 


do pa un meta nobo. Pa esaki 
nan kier logra obtene 65.000 
florin, cu ta alcansa pa yega na 
cumpra un bus pa por trans- 
porta nan hende grandi. “Nos 
lo ta satisfecho si nos logra di 
biaha e suma pa cumpr’e”, 
Matos a bisa. 

Matos ta expresa cu grupo di 
Kibrahacha ta grandi y esey 
ta pone cu for di januari ta 
transporta mas hende for di 
diferente bario. “E necesidad 
ta grandi. Nos a cuminsa cu 
e maneho di transporte, pa e 
motibo aki mester un nobo.” 

Pa locual ta trata otro activi- 
dad cu e centro ta haci, Matos 
ta splica cu a cuminsa pa duna 
charla dos siman pa luna, ca- 
minda ta dedica henter e si- 
man pa papia di diferente 
topico manera di salud, tec- 


nologia, cultura y otro mas. 
Nan ta pensa cu e parti edu- 
cativo ta importante pa keda 
siña y yuda educa hende riba 
diferente topico, pa habri 
conocemento. 

Nan ta pidi comunidad pa 
pasa bishita e bazaar, cu lo 
cuminsa for di lOor di mainta 
te cu 5or di atardi, unda lo tin 
ambiente musical, cuminda 
y bar. Tambe nan tin stands 
pa bende mata, mercado di 
paña, mercado popular. 

Durante henter e dia nan lo 
tin departamento di bolo. Lo 
tin musica cu grupo di gaita y 
caha di orgel. Lo cera e activi- 
dad cu Rincon Boys. “Nos lo 
tin gran cantidad di cosnan pa 
ofrece na pueblo di Aruba.” 

Auto a dal peaton panort di 
rotonde Ponton 


ORANJESTAD - Dialuna anochi, net poco panort di 
rotonde Ponton un auto a dal un señora cu tabata cru- 
sando caminda cu un mucha. 

Den e accidente, e auto a dal e mama so y e señora a keda 
levemente herida y a keda benta riba caminda. 

Polisnan a yega basta lihe na e sitio y ta topa cu e señora benta 
abou y a keda atendi di biaha pa personal di ambulance. Polis- 
nan a yega di biaha pa atende cu e accidente. 

Polis di trafico a acudi na e sitio pa haci nan investigacion. E 
victima a keda transporta pa hospital. 



Homber a agredi otro cu 
baranca den cabes na 
pia di trabou 



ORANJESTAD - Diamars mainta na un negoshi 
den Avenida Milo Croes a sosode un discusion 
entre dos homber y esaki a bin caba na agresion. 


Durante e incidente, un di e hombernan a pasa man pa 
baranca y dal e otro homber cu esaki den su cabes y a 
keda herida. E agresor tabata na e sitio ora cu Polis a yega 
y a bay over na su detencion, mientras cu ambulance a 
presenta pa atende cu e victima, kende tabata tin herida 
na su cara. 


RIBA CAYAI™ 

Construccion di verkeersplateau na altura 

di Pos chikito 



ORANJESTAD - Departamento di Obra Publico ta in- 
forma pueblo di Aruba en general y specialmente nos au- 
tomobilistanan cu ta haci uzo di e caminda di Pos Chiki- 
to, cu diahuebs dia 31 di october 2019 lo cera e caminda 
parcialmente pa asina construi dos verkeersplateau. 


Lo construi e verkeer- 
splateau entre Pos 
Chikito #49S y Pos 
Chikito #49 y lo con- 
strui e otro verkeerspla- 
teau dilanti Pos Chikito 
#47F. 

Rutanan alternativa lo 
keda indica cu bari- 
cadanan y borchinan 
di aviso y e orario di 
trabou lo ta di 7or di 
anochi y ta programa pa 
caba 5or di mainta. 

En conexion cu e tra- 
bou menciona Depar- 
tamento di Obra Publi- 
co ta pidi pa tene cuenta 
cu e inconveniencianan 
cu lo por surgi pa cual 
nos ta pidi nos disculpa. 



October 24 ; 2019 


Apresiado Cliente nan di NAPA Cura Cabai, Gerensia di NAPA kier a trese na 
conosemento di pueblo en general cu desde 4 di November 2019 NAPA Cura Cabai lo ta 
será riba Tur Dialuna , parti Mainta , porfavor tuma bon nota di e cambio di horario aki. 

Nos otro tienda nan na Sta Cruz i Shaba si lo mantene nan horario normal di 8 -12 - 1.30 
pm pa 5.30 pm 


Danki di Antemano 


Gerencia NAPAAuto Parts Aruba 

Atake riba manifestante den ciudad santo na Irak a mata 18 persona 


BAGDAD (AP) - Un 
homber cu mascara a 
cuminsa tira riba manifes- 
tante di Irak na e ciudad 
santo Shiita na Karbala. 
Oficialnan di siguridad a 
bisa cu 18 persona a perde 
nan bida y centenares a 
resulta herido, den un di e 
atakenan mas mortal du- 
rante demostracion anti- 
gubernamental. 

E atake ta bin despues di pro- 
testa pa 5 dia largo. E demos- 
tracion a cuminsa na october 
cu protesta contra corupcion 
di gobierno, falta di trabou, 
servicio municipal y otro 
asunto. 

Un total di 240 persona a 
perde nan bida for di mo- 
mento cu e protesta a cum- 
insa. Tin diferente cifra pa 
locual ta trata persona cu a 
fayece. No ta cla ainda cuanto 
persona a perde nan bida den 
atake, manifestante ta bisa 
nan no sa si e homber cu a 



cuminsa tira ta un polis, forsa 
special of militar. 

Gobernador provincial Nas- 
sif al-Khutabi a nenga cu 
manifestante a wordo mata, 
pero a bisa cu tin algun her- 
ido entre forsa di siguridad. 


E atake a sosode na Educa- 
tion Square na Karbala, unda 
manifestantenan a pone tent. 
“Nos a wakun hende homber 
bisti na preto a cuminsa tira 
den direccion di e square. 
Persona a cuminsa cay. Nos 


a purba di core, pero tabatin 
algun forsa di siguridad cu 
a cuminsa aresta persona y 
busca nan cel pa wak video 
di locual a pasa”, un mani- 
festante a bisa, kende a pa- 
pia bou condicion anonimo. 


Karbala ta un di e luganan 
mas santo di Islam Shiita. 
Demostracion ta yena cu ra- 
bia pa e corupcion, economia 
y scarsedad di servicio pu- 
blico. Manifestante kier un 
cambio y no solamente pa e 
renuncia di e gobierno. 
Prome minister Adel Abdel- 
Mahdi a priminti un gober- 
nacion di cambio y reforma, 
pero manifestantenan a nenga 
caba. Un oficial di siguridad 
a calcula cu 25.000 manifes- 
tante a demostra na e capital. 
Miles di studiante a participa 
den protesta y a haya prob- 
lema cu forsa di siguridad. 
Studiante no a bay les na uni- 
versidad y scol na Bagdad pa 
asina tambe participa, despu- 
es cu gobierno a ordena pa e 
institucionnan opera normal. 
Un di e fayecidonan ta un 
hende muhe di 22 aña, stu- 
diante di medicina. E ta e 
prome hende muhe cu a 
fayece den protesta. Otro 17 
studiante ta herida. 


Prome Minister Hariri ta renuncia pa 
protesta anti- gubernamental 



BEIRUT, LIBANON 
(AP) - Prome minister 
di Libanon a renuncia, 
bahando cabes pa un de- 
manda central di mani- 
festantenan anti- guber- 
namental. Despues cu 
partidario di Hezbola cu 
baton a cuminsa lastra e 
campamento principal di 
protesta, nan a cende tent 
na candela, kibra stoel di 
plastic y saca manifes- 
tante. 

Manifestantenan a bay bek 
na campamento pa tende 


e noticia cu Prome Minis- 
ter Saad Hariri a renuncia 
despues di no a haya un sali- 
da pa purba resolve crisis, cu 
a paralisa e pais durante casi 
dos siman. 

E caos di Hezbola a marca 
un punto di inflexion vio- 
lento pa protesta na Liba- 
non, cu a pidi renuncia di 
gobierno cu a domina e pais 
desde guera civil di 1975 - 
1990. Gobierno ta domina 
pa grupo alia cu Hezbola, e 
grupo arma mas poderoso di 
e pais. 

Hariri tabata traha cu e gru- 


po como parti di un gobi- 
erno di unidad nacional cu 
no a logra aborda un crisis 
economico y fiscal cada bi- 
aha mas severo. “Mi a purba 
busca un salida, tende e bos 
di pueblo y proteha a pais di 
economia peligroso y sigu- 
ridad. Pero pa ta sincero, mi 
no a haya salida y ta un gran 
shock pa enfrenta e crisis.” 

Protesta di Libanon tabata 
pacifico, cu tiki disputa oca- 
siona cu forsa di siguridad. 
Pero esey a cambia ora cu 
hombernan a cuminsa en- 


frenta e manifestantenan cu 
tabata blokia e caminda. 

No ta cla cuanto hende ta 
herida, pero algun pelea a 
forma entre forsanan y man- 
ifestante. Nan a cende tent 
na candela. Despues, grupo 
di manifestante a bay bek na 
plasa principal pa cuminsa 


repara nan tent. Algun otro a 
bolbe blokia e caminda. 
Manifestante a duna bon- 
bini na e renuncia di Hariri, 
pero ainda no sa kico lo bin 
despues. E por permanece 
na cargo como prome min- 
ister interino, cu e gruponan 
pro-Iran fortaleci. 


Oflcial militar a expresa preocupacion tocante Trump y Ucrania 



WASHINGTON (AP) 
- Un oficial militar di 
Conseho di Siguridad Na- 
cional a lanta preocupa- 
cion tocante peticion di 
administracion di Trump 
pa Ucrania investiga e 
democrata Joe Biden. 

Alexander Vindman, un te- 
niente coronel kende a sirbi 
na Irak y despues como dip- 
lomatico, a bisa investiga- 
donan cu el a tende President 
Donald Trump su yamada cu 
President Volodymyr Zelens- 
kiy di Ucrania y a raporta su 
preocupacion na e conseho 
(NSC). 

“Mi tabata preocupa pa e 
yamada. Mi no ta kere ta ad- 
ecua pa un gobierno stran- 


hero investiga un ciudadano 
Mericano y mi tabata preo- 
cupa pa implicacion di Merca 
su gobierno pa su sosten di 
Ucrania”, el a bisa. 

Vindam, un oficial militar pa 
20 aña, tabata e prome ofi- 
cial cu a scucha e yamada pa 
testigua, mientras e inves- 


tigacion di impeachment ta 
yega mas profundo den ad- 
ministracion di Trump, y e 
democratanan ta prepara pa 
e fase publico di e investiga- 
cion. Tambe e tabata e prome 
oficial actual di Cas Blanco 
pa presenta dilanti di panel di 
impeachment. Cu e adminis- 


tracion dunando instruccion 
pa staf no presenta, el a ricibi 
un citacion pa testigua. 

Vindman, kende a yega Mer- 
ca cu 3 aña di edad for di e an- 
tiguo Union Sovietico, a bisa 
cu ta su ‘obligacion sagrado’ 
pa defende Merca. Algun 
aliado di Trump ta buscando 
manera pa desacredita Vind- 
man, cuestionando su lealtad, 
pa motibo cu el a nace den 
region Sovietico. 

Sinembargo e liña di atake ta 
rechasa pa republicano Liz 
Cheney, kende a bisa cu ta 
un berguensa pa critica su pa- 
triotismo. E1 a bin dilanti un 
dia despues cu Nancy Pelosi 
a anuncia voto di resolucion 
pa afirma e investigacion di 


impeachment. Vindman a 
testigua cu el a raporta na su 
reunion di 10 di juli, unda 
cu Embahador Mericano pa 
Union Europeo, Gordon 
Sondland a insisti riba e im- 
portancia pa Ucrania inves- 
tiga eleccion di 2016 y e com- 
pania Burisma, cu tin conex- 
ion cu Biden. 

Vindman a bisa Sondland 
den su declaracion cu tabata 
inapropia pa manda un in- 
vestigacion pa Biden y su yiu, 
cu no tin nada di relacion cu 
siguridad nacional of algo cu 
nan lo ta envolvi aden. 

E ta bisa cu e no ta e whistle- 
blower, e oficial di gobierno 
ainda no tin nomber. Vind- 
man ta bisa cu tampoco e no 
sa ken e persona ta. 


















Master Class 
Omgevingsrecht 


ORANJESTAD - Riba e 
dianan 21, 22 y 23 di octo- 
ber 2019 Academie voor 
Wetgeving bou encargo 
di Raad van Advies a or- 
ganisa e Masterclass ‘Om- 
gevingsrecht’. 

Na e masterclass a participa 
diferente departamento di 
Gobierno, como tambe rep- 
resentante di Raad van Advies 
St. Maarten, Departamento 
Milieu & Natuurbeheer di 
Corsou, Stichting Parke Na- 
cional Aruba y Serlimar. 

Durante e Masterclass a trata 
varios punto di legislacion 
ambiental, cual ta aplicabel 


actualmente. No solamente 
a trata e legislacion actual di 
Aruba riba e tereno aki, pero 
tambe e legislacion cu ta na 
vigor na Hulanda y e islanan 
BES. 

Pa termina a papia riba cua 
regulacion riba e tereno aki 
falta y e deseo pa realisa esey. 

Como docente durante e 
Masterclass a fungi señor 
prof. mr. dr. Herman Bróring, 
profesor bestuursrecht na Ri- 
jksuniversiteit di Groningen, 
señor prof. mr. dr. Michiel 
Heldeweg, profesor Law, 
Governance y Technology 
na Universidad di Twente y 

Indufge m BLT Steak’ “SignaSure wam popove^s. oui 
acclaimed selecbon of stcaks. fresh seafood, satisfying 
sides and delightkil dessert 

For oniy $119 for rwo persons en)oy an GKlreordinary 
dining çxpçricnce in cootemporery steakhouse fare. 


A MOOERN AMERiCAN STEAKHOUSE 

at The Riti-Cariton, Aruba 
For reservations call +297,527.2222 or +297.527.2399 



señor ir. Gisbert Boekhoudt, Infrastructuur y Milieu. mento riba e tereno di medio 

director di Departamento di ambiente y pa mehora e co- 

Natuur & Milieu, cu ta re- Raad van Advies ta spera cu ordinacion entre e instanci- 

sorta bou di ministerio di e Masterclass por a duna un anan concerni. 

Ruimtelijke Ontwikkeling, aporte na amplia e conoce- 



Lindy Boutique ta habri su portanan den Antraco Plaza 



ORANJESTAD - Reciente- 
mente den presencia di nos 
Prome Minister, Evelyn 
Wever-Croes, famia y amis- 
tadnan a tuma e soft open- 
ing di Lindy Boutique den 
Antraco Plaza. Pastor Toti 
a bendiciona e boutique y 
asina oficialmente Lindy 
Croes, propietario di Lindy 
Boutique, a habri portanan 
di su tienda. 

Lindy su tienda tin ya caba 2 aña 
di existencia y tabata situa den 
centro di Oranjestad, bou di e 
nomber Lindy Lifestyle Bou- 
tique. Loke a cuminsa como un 
soño di un boutique chikito a 
crece y bira un tienda cu paña di 
ultimo moda, sapato, acesorio, 
tasnan vegan y basicamente tur 
producto di moda. Den 2 aña 
Lindy a sa di posiciona su mes 
como un di e grandinan den e 
mercado di moda na Aruba, or- 
ganisando show di moda den 
caya principal y tambe esun 
mas recien introduciendo su 
coleccion nobo, cu tabata e 
street runway show den e caya 
di Hendrikstraat. Loke ta haci 
Lindy su tienda diferente ta cu 
e tin paña cumindando di size 
XS y ta bay te cu 6XL, pues pa 
tur curva tin un paña na Lindy. 


Recientemente Lindy a lansa 
tambe su propio liña di perfume 
‘The Woman’, un eau de par- 
fume produci na Italia. 

Cu tempo e tienda den e lo- 
calidad den Hendrikstraat a bira 
chikito pa tur Lindy su ideanan 
di moda y pone banda di esaki e 
problematica di parkeo, Lindy a 
dicidi di busca un localidad mas 
amplio pa por sigui brinda su dis- 
tinguido clientela cu articulonan 


di moda di mas nobo, teniendo 
semper e bon prijs na cuenta. 
Asina a logra yega na e ubicacion 
nobo y e concepto moderno di 
Lindy Boutique, situa riba LG 
Smith Boulevard, den Antraco 
Plaza. E grand opening ta planea 
pa dia 7 di december, cual dia lo 
bay tin tambe un gran show di 
moda. Aruba ta keda invita pa 
bishita Lindy Boutique ya cu 
semanalmente e ta ricibi carga- 
mento nobo di paña y acesorio. 

Annelies Schoop, Fundacion Family First: 

‘Trahamento di obra di man tin hopi beneficio positivo pa nos bida’ 



ORANJESTAD - Recientemente Fundacion Fam- 
ily First su grupo di hende muhe, asina yama 
‘Damas Determina’, a bin hunto pa expresa nan 
creatividad durante un sesion di trahamento di 
obra di man. Un sesion esencial ora di traha den 
ekipo. 

“Sesionnan di trahamento di obra di man tin hopi ben- 
eficio positivo pa nos bida. Esaki ta momentonan crucial 
cu ta permiti un atmosfera organico di expresion propio 
unda e persona ta los su sentimento y emocionnan du- 
rante expresion. E ta duna un perspectiva positivo den 
bida pasobra e persona lo no tene su sentimento y emo- 
cionnan paden,” Sra. Annelies Schoop, Presidente di 
Fundacion Family First ta splica. 

“Nos tur tin un storia, cu diferente cultura y pasado. Es- 
aki ta cosnan cu ta bini bek den obra di man. Bo por mira 
unda un persona ta conecta bek cu sea su pais y cultura 
natal, of un momento crucial di su pasado cu kisas e mes 
no ta consciente di dje, pero ta biba den su sub- con- 
sciencia, por medio di e color, elemento y materialnan cu 
e ta scoge pa uza, por tuma nota cu esaki a toch hib’e bek 
na un momento den su storia personal. Pa por ta efectivo 
cu otronan, nos no mester ta perfecto pero nos mester 
ubica nos mes, lo mas tanto posibel.” Schoop, ta añadi. 

Damas Determina’ ta dispone di un grupo di 15 dama, cu 
ta bini hunto un bes pa luna, y ta Frainstorm’ of atende 
cu diferente iniciativanan social den nos comunidad. 

“Nos ta haci diferente proyecto, manera entre otro, nos 
ta sostene Fundacion Family First cu fundraising, bay 
den comunidad, bishita Cas di anciano. Y e meta di e 
grupo ta pa empodera, sostene, y guia hende muhe al- 
cansa nan proposito. Dor di bin hunto y haci diferente 
cosnan manera y obra di man, nan ta descubri nan tal- 
ento y hiba combersacionnan edificante y ta inclui con- 
seheria. Tambe nan sa haya lectura pa conscientisa hiba 
un bida saludabel. Recientemente e grupo a haya lec- 
tura tocante diabetico y november binidero un lectura 
tocante e enfermedad di Alzheimer ta riba programa. 
Les di cushinamento y actividad pa tene e mente activo, 
tambe ta tipo di actividadnan regular riba nos programa.” 

“Nos ta reuni mayoria biaha ariba un diasabra for di 
lOam pa 12pm. Tur hende muhe cu kier uni ta bon bini.” 
Pa mas informacion por tuma contacto cu info@family- 
firstaruba.com. 

Aeropuerto di Aruba a organisa e prome Airport Funstacle Challenge’ 

ORANJESTAD - Aruba Airport Authority N.V (AAA) 
pa di segundo biaha a organisa un evento cu e proposi- 
to pa trece e aerolineanan hunto cu e ground handlers 
den un actividad pret y di team building, despues di un 
dia largo di trabou na aeropuerto. 

E aña aki, e team di Air Service Development, hunto cu Fun- 
stacle Masters a prepara un curso di obstaculo pret, pero na 
mes momento dificil, pa tur e 10 ekiponan completa. Cada 
ekipo, consistiendo di 5 empleado di cada aerolinea of ground 
handler a competi hunto pa mira ken lo resulta e ekipo ga- 
nado. 

“Nos ta aprecia e trabou duro y dedicacion cu cada un di e 
empleadonan di e aerolineanan y tambe di ground handlers 
ta haci tur dia como parti di nan trabou na aeropuerto. Nos 
ta consciente cu pa procesa miles di pasahero tur dia na nos 
aeropuerto ta rekeri hopi esfuerso y por causa stress tambe, 
pero e esfuersonan aki no ta bay sin wordo nota door di AAA. 

Ta cu placer nos ta organisa eventonan ‘sin stress’ pa curasha 
e ‘tearn spirif entre e comunidad/famia di aeropuerto,” asina 
AAA su Chief Commercial Officer, Sra. Barbara Brown a bisa 
durante su speech dirigi na e participantenan. 

Aeropuerto di Aruba kier gradici Team Genair - Ramp, 

Team Copa Airlines, Team United Airlines, Team American 
Airlines, Team Delta Air Lines, Team KLM, Team jetBlue 
Airways 1, Team jetBlue Airways 2, Team Avianca y Team 
Aeropuerto di Aruba pa nan participacion y ta felicita Team 
Genair-Ramp pa a bira e ganadonan di e lst Airport Funstacle 
Challenge y Team Aeropuerto di Aruba cu a keda na di 2 luga, 
mientras cu Team Avianca a fmalisa na di 3 luga. 

E Airport Funstacle Challenge’ exitoso lo f ey bek otro aña! 



Representante di Ministerio di Agricultura, Cria y Pesca di Corsou di 

bishita na Santa Rosa 


ORANJESTAD - Recientemente, Sr. Ing. Gabriel M. Murray, Sector 
Directeur di Landbouw, Milieu & Natuur bou di encargo di e Minis- 
terio di Salubridad, Medio Ambiente y Naturaleza di Corsou, a haci 
un bishita na Santa Rosa. Durante e bishita, el a reuni cu Sra. Nathalie 
Maduro, Directora pa Santa Rosa, kende a ofrece un rondleiding na e 
diferente Sseccionnan den e Departamento y muy en special e seccion 
di Criansa. 

Durante e ultimo añanan, tin un contacto basta estrecho entre e dos Depar- 
tamentonan aki, cu sin duda ta encarga cu un sector di gran importancia pa 
ambos isla, specialmente awor cu tin e situacion cu e fronteranan cu Venezu- 
ela ta cera pa tur importacion di productonan fresco. Despues di e recorido 
den Santa Rosa, e dos Directornan a reuni ariba e diferente posibilidadnan y 
beneficionan cu por tin door di traha ainda mas estrecho y specialmente na 
momento di intercambio di informacion y datonan di estudio haci den e ramo 
aki. 

Santa Rosa Aruba ta conoci pa su variedad den bestianan di criansa manera 
diferente rasa di cabrito, carne, porco y awendia te hasta baca, cu por brinda 
e oportunidad pa produccion di tanto carni como lechi. DLW Corsou kier 
introduci un programa di criansa cu bestianan nobo y aki ta unda Santa Rosa 
lo por aporta cu benta di algun bestia pa sostene DLVV Corsou. Pa locual ta e 
aporte di Corsou pa Aruba, a combersa ariba e posibilidad di intercambio di 
simia y alabes lo comparti estudionan ya haci ariba diferente tereno, cual Santa 
Rosa sigur lo por beneficia di dje. 

Durante e reunion, Sra. Maduro a duna un splicacion amplio encuanto di e 
maneho cu tin actualmente den e sector y tambe e interes di parti di Minister 
Romero y Gobierno, pa tin un relacion mas estrecho entre tur e islanan den 
region y pa cual motibo, Santa Rosa tin como proyecto pa 20/20, pa establece 
un Plataforma Regional di tur Departamento di Agricultura, Cria y Pesca, cu e 
meta defmi un plan di siguridad di cuminda pa cada pais y alabes un netwerk 
interinsular cual lo sirbi vehiculo pa intercambio di producto den caso di cu- 
alkier calamidad relaciona cu escasez di cuminda. 



Pa e motibo aki cu ta importante pa como isla responsabel, nos traha den un 
forma strategico, den cual tur por beneficia y sostene otro durante cualkier 
calamidad cu por afecta nos siguridad di cuminda”. 


Murray a keda asombra pa mira kico tur ta locual DLW Santa Rosa ta bezig 
caba cune y ta di aplaudi cu na Corsou tambe, tin un interes enorme den 
plantamento tanto den sistemanan tradicional como sistemanan hydroponico 
y acuaponico. 


Di acuerdo cu Sra. Nathalie Maduro, Directora encarga cu DLW- Santa Rosa, 
“Nos islanan tin un posicion hopi delicado, na momento di trata cu nos ali- 
mentacion y nos dependencia ariba importacion. 


Es decir, cu a pesar di tur limitacion cu ambos isla por tin, toch por a mira un 
desaroyo positivo den e sector y por spera cu awor cu nos ta ricibiendo poco 
awasero, cu 20/20 lo por inicia cu basta cosecha. 

Washington ta forsa wega 7 na Houston: 2-7 



HOUSTON - Hungando wega, tur perdi pa e home mester a purba pone un 
na cas atrobe despues di 5 team, Houston Astros fin na e curso straño aki 


den e actual Serie Mun- 
dial. Nationals a cuminsa 
bon cu un anotacion tem- 
pran den prome inning, 
riba hit di Rendon, cu 
Turner anotando di ter- 
cera. E contesta di Hosu- 
ton a bin mes rapido, den 
bom di prome Springer ta 
anota riba sacrificio di Al- 
tuve y Bregman ta mustra 
su poder cu otro homerun 
pa Astros bay ariba 2- 1. Cu 
tur dos habridor, Verland- 
er pa Houston y Strasbrug 
pa Washington, vulner- 
able desde prome inning, 
no tabata mustra ainda 
manera un nochi facil pa 
Houston. Pero ambos a 
stabilisa y a pasa inning 2, 
3 y 4 cu relativo facilidad. 
Den di 5 inning Nationals 
ta mustra di kier sobrevivi 
pa bay wega 7 y ta tuma 
bentaha 2-3 cu homerun 
di Eaton y di Soto. 


Den inning 6 Astros ta cum- 
insa cu haci cambio di pitch- 
er; Verlander ta keda den 
dugout sin por a laga e wega 
gana. Brad Peacock ta drenta 
como relevista y ta cumpli. 
Houston despues ta keda re- 
tira 1, 2, 3 pa Strasburg. Pea- 
cock ta habri inning 7 pero 
despues ta haya relevo di 
Harris, cu ta haya un home- 
run contra di Rendon: 2-5. 
Pressly ta releva pa Houston 
den di 8, sin problema mayor. 
Devenski ta releva den top di 
9 y Rendon ta bira e heroe 
cu un doblete cu ta trece dos 
compañero home, pa pone e 
score fmal na 2-7 pa Nation- 
als. Strasburg ta cubri ocho 
inning y un tercio pa gana 
un wega spectacular. Asina 
pa di seis biaha consecutivo e 
home team ta perde e wega, 
algo unico den historia. Awe 
wega 7, no tin mañan. 


Messi ta anota dos gol, liderando Barcelona na un victoria 5-1 



MADRID (AP) — Messi 
a anota dos gol y set up 
dos mas, mientras Barce- 
lona a extende su racha 
victorioso y a recupera e 
victoria den liga Spaño, 
facilmente venciendo Val- 
ladolid 5-1 ayera. 

“Nos por a djis aplaudi y dis- 
fruta”, capitan di Valladolid, 
Michel Herrero a bisa. 

Messi a anota un gol den cada 
mita, incluyendo su di 50 
for di tiro di skina, mientras 
Barcelona a gana su di shete 
wega consecutivo den tur 
competencia desde cu e strea 
Argentino a bolbe e lineup di 
cuminsamento despues di un 
lesion largo. 


“Nos semper sa cu e lo haci 
algo special. Su talento no 
por compara cu nada”, coach 
di Barcelona, Ernesto Val- 
verde a bisa. 

Clement Lenglet, Arturo 
Vidal y Luis Suarez tambe 
a anota na e stadion Camp 
Nou pa duna Barcelona un 
bentaha di dos punto riba 
Granada, cual lo bishita Ge- 
tafe mañan. 

Barcelona tin un wega den 
man, pasobra e ‘clasico’ con- 
tra Real Madrid weekend 
ultimo a keda posponi te de- 
cember pa motibo di protesta 
den capital Catalan. 

E prome gol di Messi tabata 
un tiro liber espectacular den 
e skina top den minuut 34, y 


su di dos tabata un tiro paden 
di e area, despues cu el a con- 
trola un pase di Ivan Rakitic 
den minuut 75. 

E tiro liber tabata e di 44 di 
Messi cu Barcelona, agregan- 
do na e seis cu el a anota cu 
team nacional Argentino. 

Lenglet a habri e anotacion 
dos minuut den e partido, y 
Kiko Olivas a empata pa Vall- 
adolid den minuut 15, prome 
cu Vidal a pone e anfitrion 
dilanti atrobe den 29. Suarez 
a anota e ultimo gol di Bar- 
celona cu un pase perfecto di 
Messi den 77. Messi tambe 
a set up e gol di Vidal cu un 
pase tremendo. 

Tabata e di 11 victoria di Bar- 


celona den 12 partido di liga Valverde a cuminsa e partido 
contra Valladolid, cu a keda cu Ansu Fati di 16 aña na luga 
den di nuebe luga di e 20 di Antoine Griezmann. E 
team den competencia. delantero Frances a drenta e 

wega den segundo mita. 


Corinthians di Brasil ta 
gana Copa Libertadores 
Femenino 


QUITO (AP) — Corinthians di Brazil a gana su di 
dos titulo di Copa Libertadores Femenino. 

E team, basa na Sao Paulo, a derota su rival estatal Ferrovi- 
aria 2-0 den e fmal dialuna na Quito. 

Corinthians tambe a gana na 2017, y ainda no a perde un 
partido den su dos campaña. 

Ambos gol a bin den contratake. E substituto, Giovanna 
Crivelari a anota for di cerca den minuut 74, y Juliete den 
minuut 90. 

Barty derota pa Bertens den 
WTA Finals 


SHENZHEN (AP) — 
Number 1 di mundo, Ash- 
leigh Barty a keda der- 
ota pa e substituto Kiki 
Bertens 3-6, 6-3, 6-4 den 
WTA Finals ayera. 

Bertens a yega e torneo elite 
como un substituto, y rapida- 
mente a bula den competen- 
cia pa e titulo cu e otro shete 
hungadonan den e grupo. E1 
a tuma e luga di Naomi Osa- 
ka, kende a retira di e fmal 
ayera cu un lesion di schoud- 
er prome cu su partido den 
segunda ronda. 

Den e otro partido singles di 
e dia, Belinda Bencic a vence 
Petra Kvitova 6-3, 1-6, 6-4. E 
victoria di Bencic ta nifica cu 
tur cuater hungado den Red 
Group ainda ta den compe- 


tencia pa accion den semi fi- 
nal. E resultadonan te awo tin 
Bencic y Barty 1-1, Kvitova 
0-2, y Bertens 1-0 bayendo 
den e ultimo round-robin. 
Diahuebs, Barty lo enfrenta 
Kvitova, y Bertens lo topa cu 
Bencic. 

Cu poco aviso cu e lo ta hun- 
gando, Bertens a logra su 
prome victoria contra Barty 
den cinco partido hunga. 
Barty, campeon di e prome 
set, a lidera pa un break dos 
biaha den e segundo, na 2-1 y 
3-2. “Ora bo duna un hunga- 
do di Kiki su caliber e chens 
pa drenta bek e partido, bo ta 
paga”, Barty a bisa. 

Bertens a yega cerca di vence 
Barty den e semifmal na Bei- 
jing e luna aki, perdiendo e 
empate den tercer set. 



E Hulandes a yega na Shen- 
zhen net despues di perde 
contra Aryna Sabalenka den 
fmal di Zhuhai diadomingo. 
“Mi a hunga basta bon na fi- 
nal”, Bertens a bisa. E1 a break 
serve riba un di cuater punto 
di break den partido di aper- 
tura di e tercer set, y a yega 


4-0. Aña pasa den su debut 
di WTA Finals, el a alcansa e 
semifmal. 

A pesar di e derota, Barty ofi- 
cialmente a sigura e rango #1 
pa fin di aña. E ta e prome 
muhe Australiano pa logra e 
distincion aki. 

Unicamente Karolina Plis- 


kova y Osaka tabatin opor- 
tunidad di preveni Barty di 
caba e temporada como e #1. 
Ambos mester a gana e titulo 
aki cu un record perfecto. 
Pliskova a perde contra Elena 
Svitolina den su partido di 
apertura di round-robin den 
Purple Group dialuna. 


Comeback satisfactorio di De Boer cu Atlanta United 



MARIETTA (AP) — Por 
ta e no tabatin tur e re- 
spuesta. Por ta e mester a 
scucha di su hungadonan 
mas. “Como coach, bo 
kier pone bo marca un tiki 
riba e team”, De Boer a 
bisa despues di un sesion 
cu Atlanta United. “Pero 
na cuminsamento, por ta 
mi a haci esaki demasia- 
do.” 

Despues di faya asina mis- 
erablemente den Serie A y 
Premier League, despues 
sufriendo un cuminsam- 
ento poco poco y algun fayo 
cu Atlanta, De Boer a guia 
United na e corona di su di 
dos campeonato den Major 
League Soccer. Su club lo 
ricibi Toronto FC den e fmal 
di Eastern Conference awe 
nochi, dilanti di un publico 
entusiasma na Mercedes- 
Benz Stadium, cu e ganado 
avansando pa enfrenta sea Los 
Angeles FC of Seattle Sound- 
ers pa e titulo MLS Cup. 
Yegando na Atlanta poco 
despues cu United a duna 
e ciudad su prome campe- 
onato mayor desde e Braves 
di baseball na 1995, De Boer 
a enfrenta skepticismo in- 


mediato. E1 a reemplasa e 
inmensamente popular Tata 
Martino, kende a tuma ap- 
enas dos aña pa transforma 
un team di expansion den un 
campeon, prome cu a bay pa 
bira coach di team nacional 
Mexicano. 

De Boer a dura apenas algun 
luna na tanto Inter Milan 
como Crystal Palace, su dos 
parada anterior como coach. 
Ora United a bay den quart 
final di CONCACAF Cham- 
pions League y a logra apenas 
un victoria den su prome seis 
partido di MLS, tabata parce 
cu e parada di De Boer na At- 
lanta lo ta un cortico. 

Un proponente di e filosofia 
di Tutbol total’ graba den e 
wega Hulandes, cu su balor 
riba posesion y e flexibilidad 
pa flota di un posicion na 
otro mientras ta mantene e 
structura organisacional, De 
Boer tabata parce di impone 
un estilo cu no tabata bay bon 
cu un club traha riba e siste- 
ma caotico di contra- atake cu 
Martino tabata prefera. 

E team tabatin apenas un 
temporada prome cu a cum- 
insa mustra fuera di sync, 
luchando pa crea oportuni- 
dad di anotacion. De Boer 
tampoco a cay bon cerca fa- 
naticonan di Atlanta, yaman- 
donan ‘malcria’ - un comen- 
tario pa cual rapidamente el a 
disculpa, splicando cu palabra 
tin un connotacion diferente 
den su idioma natal. Despues 
el a haya mas controversia, 
bisando cu e demanda pa 
pago igual pa futbol interna- 
cional femenino tabata ‘ridi- 
culo’, produciendo otro dis- 


culpa rapido. 

Pero e critica a stop na me- 
dida cu Atlanta a cuminsa 
mustra como un campeon 
defensor. 

Ademas di segundo luga den 
Eastern Conference, United 
a agrega un par di trofeo, ga- 
nando US Ópen Cup, como 
tambe e Copa Campeones cu 


un victoria riba e campeon 
Mexicano, America. 

United a gana su prome dos 
wega di playoff contra New 
England y Philadelphia, a 
pesar di e ausencia di e de- 
fensa strea, Miles Robinson, 
kende ta lesiona. Atlanta a 
gana otro partido na cas den 
e fmal di conferencia. 


Cada victoria ta hiba De Boer 
un tiki mas leu di su racha 
bergonsoso na Inter Milan. 
“Despues di seis luna, bo por 
mira un tiki kico e manager 
kier. Mi ta kere si bo gana dos 
titulo y ainda ta involucra pa 
e titulo mas precioso, bo por 
ta satisfecho”, De Boer a bisa. 
“Pero mi kier gana tur cos.” 

Trent Williams bek cu 
Redskins 



WASHINGTON (AP) — 
Trent Williams ta bek cu 
Redskins despues di no a 
pasa den intercambio. Un 
persona familiar cu e situ- 
acion ta bisa cu e starting 
left tackle di Washington a 
reporta, cabando asina su 
holdout largo. 

E persona a papia cu AP bou 
condicion anonimo pasobra e 
team no a anuncia e retorno 
di Williams ainda. 

Williams no a reporta henter 
temporada pa motibo di un 
disputa cu e team tocante 
e maneho di un situacion 
medico. 

Redskins no a intercambia e 
atleta di 31 aña di edad prome 
cu e fecha limite di NFL, 
locual a duna paso na e retor- 
no di Williams. E shete-biaha 
seleccion di Pro Bowl tabatin 
mester di ta elegibel pa hunga 
sikiera seis wega di tempora 
regular pa por conta un aña di 
su contract y no retrasa esaki. 
Pasobra por tene Williams 
fuera di e roster di 53 persona 
pa hasta tres siman despues 
di reporta, e siman aki ta un 
sorto di fecha limite. No ta 
cla ki ora e team lo activa Wil- 
liams. 

Presidente Bruce Allen a bisa 
dia 7 di october, despues di 
despedi coach Jay Gruden, 
cu e team no lo intercambia 
Williams, kende ainda no a 
reporta pa motibo di e dis- 
puta menciona. Allen a bisa e 
tempo ey cu Williams ‘no ta 


aki, y realmente no tin dia- 
logo cu ningun otro team’. 
Excepto, cu e proximo siman, 
manager general di Cleve- 
land Browns, John Dorsey a 
reconoce cu a combersa cu 
Allen tocante Williams. Ora a 
puntr’e si lo tin un intercam- 
bio, Dorsey a bisa cu ‘it takes 
two to tango’. 

Dorsey, kende a logra un 
acuerdo tremendo pa Odell 
Beckham Jr. na maart, no 
por a pone e Redskins balia, 
lagando e Browns pa resolve 
nan situacion di left tackle 
den offseason. 

Washington tabata buscando 
di adkiri un playmaker pa 
Williams. Esey no a pasa, 
pues e Redskins a keda para 
y no a intercambia Williams, 
e cornerback Josh Norman 
ni running back Adrian Pe- 
terson, kende a hala interes 
den e liga. E falta di accion 
a yega entre incertidumbre 
den locker room di Redskins 
tocante e futuro di varios vet- 
erano, cu no tin hopi tempo 
faltando den nan contract. 

“Si, bo tin e incertidumbre 
ey”, Peterson a bisa dialuna. 
“Bo ta 1-7 y bo tin team eyfo 
cu ta den un posicion hopi 
miho cu esun cu nos ta aden. 
Mi ta sigur nan ta mirando 
manera, ‘hey, nos por uza e 
guy aki, nos por uza e guy 
ey’, pa mira si e team aki of 
otronan ta interesa.” 


Castigo pa racismo di fanaticonan di 
Bulgaria ta causa rabia di activista 



V TJH 

1 , imj 


Afi' JMP0* 

'M W. 


■ f .i ñ 

f WtKm ' T' r ;JT 

k illlf i'i * d 

l 


9 * JÇ 





GENEVA (AP) — Ayera, Bulgaria a 
ricibi castigo pa e saludonan Nazi y 
gritonan racista di su fanaticonan di 
futbol, cu un orden pa hunga e wega di 
clasificacion di Campeonato Europeo 
den un stadion bashi, maske e team a 
evita un expulsion for di e competen- 
cia. 

Gruponan anti- discriminacion a critica e 
castigo, bisando cu e tabata mucho suave. 
UEFA tabatin e opcion di retira Bulgaria 
for di e playoff di Euro 2020 na maart, 
despues di e incidentenan na Sofia durante 
un wega di clasificacion contra Inglatera e 
luna aki. 

“Nos ta desapunta cu Bulgaria no lo ser ex- 
pulsa for di e competencia di clasificacion 
pa Euro 2020 mirando nan record anterior 
y nan inhabilidad obvio pa maneha e prob- 
lemanan cu nan ta enfrenta”, segun e gru- 
po Fare, e partner anti- racismo di UEFA 
cu ta marca partidonan di riesgo halto pa 
monitor. 

Organisacion anti-racismo Kick It Out a 
bisa cu tabata ‘descurasha pero no sorpren- 
di’ pa e decision, y a urgi UEFA pa pensa 
di nobo e proceso cu a bisa a produci san- 
cionnan cu no ta traha. “Den nos vision, 
nan a perde un oportunidad pa manda un 
mensahe cla riba racismo y discrimina- 
cion”, e cuerpo basa na London a bisa. 
Fanaticonan Bulgaro a haci saludonan Nazi 
y gritonan di macaco contra e hungadonan 



color scur Ingles durante un perdida 6-0 
dos siman atras. Dos biaha e referee a stop 
e wega, segun guianan di UEFA pa trata 
discriminacion. 

Panel disciplinario di UEFA tambe a pone 
Bulgaria bou castigo condicional pa dos 
aña, cual mester inclui e programa di cla- 
sificacion pa Mundial 2022. Un ofensa 
ripiti lo resulta den ceramento di stadion 
pa un di dos wega competitivo. 

Federacion di futbol Bulgaro a ricibi un 
multa di 85mil euro, incluyendo e 50mil 
euro mandatorio pa un segundo cargo di 
comportamento racista. E acusacion di fa- 
naticonan tirando obhetonan tambe a keda 
demostra. 

Maske e partido contra Inglatera tabata e 
di tres biaha cu fanaticonan Bulgaro tabata 
culpabel di comportamento racista e aña 
aki, e incidentenan anterior durante clasifi- 
cacion pa Euro 2020 consecutivo na juni a 
ser husga hunto na juli. 

E codigo disciplinario di UEFA ta declara 
cu un team lo ricibi castigo pa un segundo 
ofensa cu ‘un partido hunga tras di porta 
cera y un multa di 50mil euro’. 

Un di tres ofensa ‘ta ser castiga cu mas di 
un partido tras di porta cera, ceramento di 
stadion, perdida automatico di un partido, 
deduccion di punto y/of descualificacion 
for di e competencia’, segun reglanan di 
UEFA. 

E veredicto por ser apela na e comite di 
apelacion di UEFA door di inspectornan 
disciplinario independiente cu a traha riba 
e caso, si nan dicidi cu e castigo ta mucho 
suave. 

Fare a bisa cu To ta den contacto cu UEFA 
pa explora opcion y mantene pa Bulgaria y 
otronan den e mesun situacion re- evalua 
con nan ta maneha racismo’. 

E proximo partido di Bulgaria na cas ta 
contra Republica Checo dia 17 di no- 
vember proximo. Ceramento di e stadion 
probablemente lo costa e cuerpo nacional 
sikiera lOOmil euro den ganashi perdi. Bul- 
garia a trece alrededor di 5mil fanaticonan 
pa weganan na cas contra Kosovo y Mon- 
tenegro, y mas di 17mil pa mira Inglatera. 
Bulgaria ta den Grupo A, sin chens pa 
avansa na Euro 2020 door di caba den e top 
2 puesto. 

Rygell Boye a gana dos faha 
na Mexico 



ORANJESTAD 
(297sports) - Reciente- 
mente, atletanan di Aruba 
a representa nos isla na 
Mexico den e disciplina di 
Muay Thai. 


E atletanan aki a participa den 
un evento di gala cu mas di 
9mil persona y mas di 100 
pelea. E biaha aki, Rygell 
Boye a gana dos faha pa ti- 
tulo. Potret di 297sports. 



Biba Lekker keto bay 
number un 


CALABAS - Shonnan, 
pildo di curason y presion 
a caba na Aruba. Diasabra 
ultimo na e unico y exclu- 
sivo Domino Square Gar- 
den na mundo, esta 99 Bar 
& Restaurant na Calabas/ 
Kudawecha, tabatin un 
bataya di domino cu lo 
drenta historia como ‘The 
Chill Thrill at Calabas’. 

Dos team cu hungadonan 
estilo super bakia a enfrenta 
otro pa wak kende ta ‘The 
Next Team To Beaf. Nada 
menos cu Team Red Stone 
di Ayo a reta e team na cabes 
actualmente na 99 Bar & 
Restaurant, esta Team Biba 
Lekker. Esaki ta e team cu 
ya varios team a purba pasa 
nan un ‘sugar tax, pero keto 
bay ta dal den bashi. Esaki ta 
e team cu a duna Team Snor 
diabetes poco tempo pasa. 
Custumber ta na 99 Bar & 
Restaurant ta cu e tipo di ba- 
taya nan aki normalmente ta 
yen di fanaticada y cu’n am- 
biente electrificante, pero e 
biaha aki adrenalina a bay sky 
high y ta varios curason ta- 
bata mester eerste hulp. 

Team Red Stone a bin cu gang 
di cheerleader femenino cu 
ta grita entusiasma di tal for- 
ma cu bisiñanan a lanta pen- 


sando cu esaki ta un anochi 
di pasion na 99 Bar. Cos ta- 
bata hot shonnan. Adrenalina 
tabata core manera rooi di 
Boegoeroei n’e rotonde nobo 
di Noord. Mano a mano e 
wega tabata bay. 

Biba Lekker ta clausura 
prome tempo cu’n bentaha 
di 11-9, pero manera bel a 
bati despues di pauze, Red 
Stone ta ataca feroz acom- 
paña p’e gritonan di nan gang 
di cheerleader. Cos ta tight. 
Score ta empata na 17-17, y 
e atmosfera ta yena cu lam- 
per cu strena ora Team Red 
Stone su ‘angelitanan’ halsa 
bos bay un octaaf mas halto. 
Manera^ nan ta bisa na Hu- 
landa, c Eén naar zee, één naar 
het strand’, ora cu score ta 
sensacionalmente empata na 
20 - 20 . 

Por ultimo e super heroe 
di Team Biba Lekker, nada 
menos cu c the captain him- 
self’ Tony Trimon, ta manda 
Hilti pata pata den piedra di 
Red Stone y ta caba e bataya 
epico aki cu score sensacional 
di 21-20. Shonnan bou pre- 
sion enorme di gritamento 
histerico di c las Chicas de La 
Piedra Roja’, toch Team Biba 
Lekker ta mantene nan ‘cool’ 
y ta logra 'edge’ Team Red 
Stone cu 21-20. 

Aruba su team di TK4 cu uniform nobo 
pa competi na Corsou 



ORANJESTAD - Diasabra ultimo, 
despues di training intensivo na Tarci- 
sius Kleuterschool e team di TK4 cu 
ta preparando pa Corsou a haya nan 
uniformnan. 

E team di Cadet ta yegando na su final, mi- 
rando cu despues di Corsou Joshua Klabér 
ta bay bandona Cadet, lagando Reginald 
Tromp y Danon Delamore di Brazil Tae- 
kwondo Stichting y Samuel Rosales di 
Noord Taekwondo Center. 


Na Corsou ta caminda cu e reto di or- 
ganisa e evento di TK5 a cuminsa door di 
Cedric Meulens D.F.M. y Aruba semper a 
forma su team pa participa tur aña na luna 
di November y awo el a bira TK4. Cedric 
Meulens D.F.M. a train hunto cu Alber- 
to Klabér na Hulanda cerca ex Campeon 
Mundial Henk Meijer y a cera un amistad 
y esaki a amplia na Corsou y na Aruba. 

Manera e atletanan mes a bisa, cu nan ta cla 
pa enfrenta e team di Corsou. 

Parlamentario Benny Sevinger (AVP): 

Pueblo y comerciante prepara pa introduccion di impuesto na ‘port’ 




ORANJESTAD - Mas y mas ora 
di cana den pueblo, ora di bishita 
tanto ciudadanonan como com- 
erciantenan, e topico di comber- 
sacion ta bira e aumento di costo 
di bida cu ta sigui crea problema 
financiero serio pa tur hende. 

Miembro di fraccion di AVP, Sr. Ben- 
ny Sevinger a mustra cu ta un situa- 
cion cu a bin ta desaroyando su mes 
den ultimo dos añanan y bou di nin- 
gun circunstancia esaki lo tin di haber 
cu crisis of problemanan riba nivel 
mundial, tampoco pa motibo di guera 
den nos region pero al contrario, ta 
un desaroyo cu tin di haber cu asun- 
tonan di Aruba. 

“Gobierno di Evelyn Wever-Croes 
hunto cu su socio Otmar Oduber a 
implementa un serie di medida riba 
nos comunidad cu a pone cu awe cos- 
to di bida a subi y lo sigui subi. 

E desaroyo aki ta wordo confirma cu 
cifranan publica pa Centraal Bureau 
Statistieken, cu ta mustra riba e reali- 
dad di e situacion cu nos hendenan ta 
pasando aden. 

Un realidad cu ora bisa pueblo con e 


cifranan aki a subi, nan ta bisa cu no 
mester bisa of mustra nan e cifranan, 
ya cu ora cu nan bay cumpra pan, 
cumpra lechi, comestibel pa prepara 
cuminda, ora di cumpra carni of gali- 
ña, nan ta sinti e aumento aki directa- 
mente den nan saco. 

Sinembargo, ora cu haya sa confirma- 
cion cu e aumento di costo di bida aki 
no tin nada di haber cu ningun factor 
internacional pero puro domestico, e 
ora pueblo tin cu realisa cu nan tin un 


gobierno cu a gaña henter pueblo den 
mal forma y ta sigui gaña nan. 

E desaroyonan aki ta na bista di tur 
hende, ya cu durante di campaña e ac- 
tual Prome Minister tabata bisa pueb- 
lo cu nan tabata pagando 250 pa awa 
cu luz, pero cu nan supuestamente 
mester a paga 125 florin, cu nan ta- 
bata pagando tanto pa lechi, pero cu 
nan mester ta pagando mita di esaki. 
E1 a bisa cu pa fruta nan mester tabata 
pagando mita di loke nan tabata paga, 
cu e gobierno di Mike Eman tabata 
malo, vota pa su persona, ya cu su 
persona lo bay baha edad di pensioen, 
cu e ta bay baha gastonan di gobierno, 
cu e ta bay baha e debe, cu e ta bay 
baha coordinadonan, cu e ta bay baha 
prijs di fruta y berdura, baha tur cos 
pa pueblo! 

Realidad sinembargo a bira cu na 
momento cu Evelyn Wever-Croes a 
drenta gobierno, e prome cos cu el a 
haci ta redobla BBO, redobla BAZy 
aumento di prijs di awa y luz, pone 
accijns, caminda directamente su go- 
bierno a saca 270 miyon for di saco di 
pueblo. 

Anto nan splicacion na pueblo ta e 
storia increibel cu ta comerciantenan 
ta bay paga esaki, esta tur e aumen- 
tonan aki, pero cua comerciante ta 
bay duna gobierno 270 miyon sin 


mas? E suma aki e comercianete ta 
pag’e berdad, pero ta pasa e costo aki 
pa pueblo, caminda e ta pone esaki 
den e prijs di su productonan y ora cu 
pueblo a cuminsa mira riba su recibo 
cuanto gobierno di Evelyn ta ranca 
for di su saco, di mas di 10%. 

Pueblo a ripara cu ta gobierno ta ran- 
cando e placa aki for di dje, for di su 
entrada di tur luna y awo gobierno 
kier kita e prueba aki for di e recibo, 
pa pueblo no mira cu ta gobierno ta 
bay cu e placa aki. 

Sinembargo, tin mas noticia malo na 
caminda, ya cu nos por a scucha caba 
aki y aya cu gobierno lo bay introduci 
un impuesto na ‘port’, esta cu asina 
e producto yega pa drenta na waf of 
aeropuerto, eynan caba e comerciante 
tin cu paga un extra impuesto cu 
despues e ta pasa pa pueblo paga esaki 
cu aumento riba e producto. 

Esey ta nifica cu ta dal un belasting 
na port, pa despues ora cu e pasa 
port sigui dal pueblo cu e aumento 
di BBO, BAZV y otro medidanan 
cu nan a introduci caba y ta mas cu 
claro cu prijs di productonan lo sigui 
subi, lo sigui bira mas caro y caminda 
pueblo los sigui confronta problema 
pa cumpra loke e tin mester cu menos 
placa, placa cu gobierno a ranca for di 
su cartera,” Sevinger a declara. 

Partido AVP: 

Curso basico den introduccion di sistema constitucional 


ORANJESTAD - Un grupo grandi di interesadonan a 
participa na un curso basico di introduccion den nos 
sistema constitucional cu a wordo duna door di Pro- 
fesor Rycond Santos do Nascimento, como parti di e 
serie di cursonan cu Fundacion Digna Lacle Herrea ta 
ofrece. 

Lider di AVP, Mike Eman y Do Nascimento a haci entrega 
di e certificadonan na participantenan cu a termina e prome 
serie di e curso. E curso a duna un bista profundo den con e 
tres podernan ta funciona den e sistema estatal di Aruba. 

ORANJESTAD - Cu e 
resultado di e obranan 
alumnonan di e tayer pin- 
tura bou guia di e maestro 
King Lie Kwie. Diasabra 
awor pa 6pm den sala- 
nan di Fundacion Centro 
Familiar Sabana Basora 
Noord. Cu cooperacion 
general di e centro y su di- 
rector meneer Rafael Fi- 
geureo 

Ateliers '89 Academia di Bel- 
las Artes Aruba y Fundacion, 
ta brinda nos hunto cu e di- 
rectiva y personal di e cen- 
tro un fiesta visual briyante 
di color y espontaneidad, di 
durf y talento. Alumnonan y 
maestronan di e institucion 
den hubileo total ta laga nos 
mira y biba espontaneamente 
kico creatividad, impulso 
propio y motivacion por yega 
na crea. Un exposicion cu ta 
sorprende nos y ta laga nos 
disfruta di dje na un manera 
unico y special. Un experien- 
cia cu ta laga bo bay cas ma- 
sha contento y alegre mes. 

Si bo ta canando banda di 
e murayanan colorido de e 
centro, casi bo no por imagi- 
na bo mes cu e hobennan aki 


Exposicion di pintura Arte den Bario! 


a crea asina tanto obra bunita 
y alabes interesante. Loke ta 
resalta ta cu e alumnonan por 
a keda nan mes. Nan no mes- 
ter a traha obranan di arte, 
pero nan mester a expresa 
nan mes espontaneamente 
manera un mucha so por. 
Ta bisto cu e colaboracion 
di alumno y maestro a trece 
padilanti un proceso creativo 
na unda diferente formacion 
y actitud, a yega excelente- 
mente na nan culminacion. 
Pasando asina den e mag- 
nifico presentacion aki di e 
obranan di e alumnonan, bo 
ta realisa cu aki a wordo traha 
serio na e formacion di e ho- 
bennan. Un formacion hopi 
importante pa nan existencia 
den e futuro cercano. Nos ta 
wordo confronta aki cu un 
forma di educacion formal y 
serio. Door di ehecuta dife- 
rente temanan e alumnonan 
ta engrandece nan cono- 
cemento cu ta start asina e 
proyecto special di Atelier 5 89 
esta ARTE DEN BARIO di 
pensa y crea. E totalidad bri- 
yante ta respuesta di e ambi- 
ente genial di e proyecto spe- 
cial aki. E presentacion unico 
di e exposicion, combina cu 


e amor di e maestronan pa 
nan trabou y e mucha ta e 
motor gigantesco di e institu- 
cion aki. Un exposicion leuk, 
agradabel, pero tambe masha 
educativo na unda bo ta wor- 
do motiva pa haci bo best y 
presenta resultadonan grandi. 
Un luga sigur unda bo kier ta 
y unda bo ta wordo motiva. 
Bo ta mira den e exposicion 
aki, kico esaki kier conta nos. 
Absolutamente lo bo disfruta 
de e exposicion bunita aki, cu 
a wordo instala y presenta na 
un manera unico y hopi pro- 
fesional. 

E exposicion di pintura aki 
di ARTE DEN BARIO ta un 
proyecto special di Ateliers 
5 89 Academia di Bellas Artes 
Aruba. Apertura lo ta diasabra 
2 di November 2019 pa 6pm 
na Fundacion Centro Famil- 
iar Sabana Basora Noord. 
Bishita despues di e apertura 
por diariamente di lOam pa 
12pm y di 2pm pa 6pm. En- 
trada ta gratis. 

E centro ta keda rechtdoor na 
banda robes caminda banda 
di Supermercado Calid- 
dad na Sabana Basora links 
di e rotonde di Pos Chikito 
biniendo di playa. 



Nos ta busca boluntarionan pa nos proyecto: 

‘LibertadTa...’ 



ORANJESTAD - Fundacion Muchila Cre- 
ativo in cooperacion cu Cede Aruba y Music 
Generations ta invita boso cordialmente pa 
participa na e programa ‘Libertad Ta...’ 

E programa piloto di 2019 ta bay tocante kico 
Libertad ta significa pa bo. 

E por trata e di dos guera mundial na Aruba, e re- 
fmeria di Aruba of storianan mas prome den histo- 
ria te den actualidad. Hoben y personanan grandi 
ta dialoga cu otro na Centro di Bario Brazil. E dial- 
ogonan ta wordo modera pa Paula Engelen y docu- 
menta pa docentenan y studiantenan di IPA. 

Libertad Ta... ta un proyecto cu ta trata riba e ni- 
ficacion di e palabra Tibertad’ pa tanto hobennan 
y nos grandinan. Aki ta e deseo pa saca afo kico e 
pensamento ta riba e sentimento di ‘sinti bo liber’, 
un pregunta cu lo wordo haci na nos Arubianonan 
den tur edad y tambe stranheronan cu reciente- 
mente a bin busca un miho biba riba nos isla. E 
proyecto aki ta den conexion cu e celebracion di 
75 aña di e liberacion den Reino. Lo documenta 
henter e proceso pa asina conoce e sentimento y 
pensamento di e expresion di e palabra Tibertad’. E 
parti bunita ta, cu lo conoce storia y historia di nos 
Aruba di antes, durante y despues di e dos guera 
mundial. Pero tambe lo conoce y documenta e sen- 
timento di esunnan cu ta desea di ta liber, pero no 
por, esunnan cu a laga tur cos atras pa sinti nan mas 
liber. 

E sentimento con nos grandinan a experenci’e 
despues di 2ndo guera mundial e speransa y per- 
spectivanan cu nos hobennan por tin pa futuro y 
tur den e mesun pensamento cu e stranheronan cu 


recientemente a yega nos isla. Durante luna di no- 
vember lo tin riba diadomingonan momento unda 
gruponan por bini hunto y asina trece nan pensa- 
mento y expresion pa e proyecto aki ‘Libertad Ta...’ 
E Intercambio aki ta entre islanan Aruba, Corsou y 
Amsterdam cu ta wordo teni e aña aki y den 2020. 
E participantenan lo traduci y pone nan historianan 
den tayernan di nan gusto sea ta den canto, rap, 
declamacion of den storia. Lo tin despues un pre- 
sentacion di e tayernan aki unda lo mira e obranan 
fmal. 

E ta cuminsa na Aruba den bisindario di San Nico- 
las na unda casi tur e encuentronan ta tuma luga 
den Centro di Bario Brazil. 

( Tambe tin un cooperacion cu KIA na unda e ho- 
bennan lo pone nan pensamento riba papel durante 
un tayer di rap). 

Hobennan y adultonan cu ta desea di participa por 
atende un di e tayernan aki na Centro di Bario Bra- 
zil. Adhunto ta manda e schedule di encuentronan 


y por tuma contacto cu CEDE Aruba na 582-7666 
of fundacion Muchila Creativo 592-4343. 

Programa 

Luga: Centro di Bario Brazil: 

03 nov. libertad ta intercambia storianan (14.30 - 
17.30or) 

10 nov. libertad ta famianan ta intercambia stori- 
anan (14.30 - 17.30or) 

17 nov. tayernan di rap, (13.00or ) percusion, 
(15.00or) ‘storytelling’ ( 17.00or) 

24 nov. Intercambia storianan cu publico durante 

ART FAIR SAN NICOLAS 

30 nov. Libertad Ta..Gran Finale (19.30 - 21.00or ) 

23-11 Gran Finale Villa Maria Willemstad Curaçao 
cu nos partnernan Inclusive Focus Foundation 
Wintertuin Curaçao 

Si bo tin interes por manda un email na muchi- 
lacreativo@gmail.com 

Beyond Fitness ta 



ORANJESTAD - Manera 
tur aña Beyond Fitness ta 
bin cu su Halloween Fit- 
ness Party y di mes tur aña 
tin algo diferente. Niurca 
de Cuba ta hopi bon con- 


oci na Aruba den mundo 
di fitness pa mas di 10 aña, 
y e sa bin cu diferente 
programa pa asina yuda 
bo baha peso como tambe 
hisa bo condicion di salud 


30 october 2019 lo ta grandi un 
biaha mas 

Island Festival ta continua cu 
di 5 edicion Halloween Style! 



SAN NICOLAS - E gran evento di Island Festival, cu 
ta keda cada biaha masalmente bishita, ta na caminda 
pa su di 5 edicion. Esaki lo tuma luga un biaha mas den 
curason di San Nicolas, caminda un y tur ta bon bini 
pa disfruta di un dushi ambiente y den un forma pla- 
centero. 

Ya caba for di 7or di anochi lo inicia e evento cu musica di 
e agrupacion ‘Sodo y Cuero’. Nan ta wordo sigui pa e c His- 
torical Show’ hunto cu c Massive Brassband’ y c The Popcorn 
Dancers’. Sin laga afo cu e evento lo haya bishita for di e high 
rise strip, cu animacion di c The Joyride Band’. 

Island Festival lo introduci pa prome biaha ‘doorprizes’ di 
diferente premio pa tur esunnan cu ta presente. E edicion 
aki Island Takeover ta bay tin su warm up party hunto cu Is- 
land Festival y pa clausura e anochi lo tin e banda di Tsunami! 
Tene bon na cuenta cu e evento di Island Festival ta cuminsa 
semper na ora y ta termina lOor. Si bo no kier faya niun di e 
shownan y/of presentacion, wak pa bo t’ey na tempo. 

Durante e evento lo por un biaha mas disfruta di cuminda, 
bebida y artesania for di un di e mas di 30 bendedonan pre- 
sente. E evento di Island Festival ta completamente gratis y ta 
opera a base di cash solamente. 

Nos ta warda bo dia 30 di october awo, cuminsando for di 
7’or di anochi na e evento tan gusta tanto pa turistanan como 
personanan local. Pa mas informacion pa sigui nos pagina di 
Facebook: Island Festival Aruba. 


organisa Halloween Zumba Party 

fisico. 


Tur cu a yega di participa den 
un of mas biaha ta yega hopi 
motiva cu nan creatividad 
den nan disfraz. 

Pa e evento di Halloween e 
aña aki lo tin hopi mas patro- 
cinadonan cu lo deleita par- 
ticipantenan cu varios premi- 
onan. 

E evento mes ta tuma luga na 
EPB Hato net otro banda di 
Aloe Museum; aki ta unda 
Niurca de Cuba ta duna les 
di Zumba, Pilates y Toning 
en general. E evento aki lo ta 
bon surti cu fruta pa duna bo 
energia. 


Bin cu bo disfraz y gosa cu 
nos diahuebs 31 di october 
pa 6:30 di atardi EPB Hato. E 


evento aki ta uno gratis y ta 
invita pueblo general. 



Universidad diAruba tapresenta 

Dia di informacion pa futuro studiantenan 


ORANJESTAD - Univer- 
sidad di Aruba ta invita 
tur studiante di Colegio 
Arubano, International 
School of Aruba, avond 
HAVO/VWO, EPI y di tur 
esunnan cu ta interesa pa 
inicia un estudio di ense- 
ñansa avansa na Aruba, pa 
asisti na e mainta di in- 
formacion cu ta tuma luga 
diasabra 9 di november 
2019 di 9:30am pa l:00pm. 

Correccion: Den nos edicion 
di ayera, e comunicado a in- 
dica cu e evento lo ta dia 6 
di april. Sinembargo, e fecha 
corecto ta diasabra dia 9 di 
november proximo. 

Riba e dia aki lo duna infor- 
macion di e Facultad di Dere- 
cho (Faculteit der Rechtsgel- 
eerdheid - FdR), Facultad Fi- 
nanciero Economico (Finan- 
cieel Economische Faculteit 
- FEF), Facultad di Turismo 
y Maneho (Faculty of Hos- 
pitality and Tourism Man- 
agement Studies - FHTMS) 
y Facultad di Arte y Ciencia 
(Faculty of Arts & Science - 
FAS) y SISSTEM, cual ta nos 
programa nobo cu a cuminsa 
e aña aki na augustus 2019. 
Riba e dia aki tur studiante cu 
ta interesa pa studia na Uni- 
versidad di Aruba, e proximo 
aña academico tin oportuni- 
dad tambe pa haya informa- 
cion general y lo tin opor- 
tunidad pa papia cu studiante 
y docente nan di e facultad 
nan. 

Awor cu orguyo nos por bisa 
nos tin cuater facultad cu 11 
programa y un aña di pre- 
paracion (Academic Foun- 
dation Year). Nos programa 
mas nobo ta SISSTEM (Sus- 
tainable Island solutions 
through science, technology, 


Engineering and Mathemat- 
ics). 

E estudio aki lo ta den coop- 
eracion cu KU Leuven (Bel- 
gica), University of the West 
Indies (Jamaica) y Oregon 
University (USA). Un isla cu 
tin un solucion sostenibel por 
medio di ciencia, tecnologia, 
ingenieria y matematica lo 
incorpora polisa nan sosteni- 
bel riba un nivel academico. 
Asina por duna sosten na tur 
luga nan chikito y na mesun 
momento educa e sector lab- 
oral cu tin e capacidad y habi- 
lidad pa haci e polisa nan aki 
un realidad. 

Nos ta brinda e graduadonan 
di scol secundario y otro inte- 
resado e oportunidad pa por 
aplica y asina sigui un estudio 
pa obtene un titulo na nivel 
di 'Bachelor’ of‘Master’. 
Orguyosamente nos tin un 
relacion estrecho y bon cu 
diferente Universidad/Hoge- 
school Hulandes, Universi- 
dad Mericano y cu otro uni- 
versidad acredita den region. 

Como studiante di Univer- 
sidad di Aruba no solamente 
bo por haci un programa 
di intercambio pero tambe 
bo por bay haci bo pasantia 
(stage) afo. Pa esaki tambe 
nos tin acuerdo cu Universi- 
dad nan di Hulanda y Merca 
pa yuda supervisa y guia nos 
studiante nan cu opta pa haci 
esaki. Esaki ta un muestra di 
e crecemento di Universidad 
di Aruba den e ultimo aña 
nan. E convenionan cu Uni- 
versidad di Aruba ta cera cu 
universidad reconoci mundi- 
almente ta na bienestar di tur 
nos studiantenan. 

Bo futuro ta den bo man! 

Universidad di Aruba kier a 
invita un y tur cu ta interesa 


pa pasa e mainta aki pa haya 
tur informacion necesario pa 
asina por haci un bon esco- 
gencia pa nan futuro. Mayor 
cu tin yiu na scol secundario 
tambe ta bon bini pa haya sa 
mas tocante e estudio cu nan 
yiu ta desea di haci y asina por 
yud’e scoge e pakete adecua- 
do na scol secundario. Cu un 
bon pakete esaki lo facilita e 
admision na un di e facultad- 
nan mas lihe. E mainta aki lo 
tin hopi informacion valioso 
cu lo wordo duna y p’esey 
mes ta importante pa atende 
e dia aki pa asina por tuma 
un decision corecto tocante 
bo futuro! 

Programa: 

9:30am - Porta ta habri. Por 
papia libremente cu docente 
y studiante na e booth di in- 
formacion. 

10- 1 lam - Prome ronda di 
presentacion di tur programa 
ofreci na Universidad di Aru- 
ba 

11- ll:45am - Pauze. Opor- 
tunidad pa pasa na e booth di 
cada programa y cera conoci 
cu Center for Lifelong Learn- 
ing, Service Club y oficina di 
asuntonan internacional. 
ll:45am-12:145pm - Segun- 
do ronda di presentacion di 
programa ofreci na Universi- 
dad di Aruba (ripiticion). 

Di parti studiante nan y staf/ 
personal di Universidad di 
Aruba nos kier un biaha mas 
invita tur esnan cu lo ta inte- 
resa of no sa ainda kico nan 
kier studia pa bin join nos di- 
asabra dia 6 di april pa asina 
bo haya tur informacion di 
kico tur bo por haci aki mes 
na Aruba! Pa mas informa- 
cion por yama: 526-2200 of 
manda un email na osa@ 
ua.aw of bishita nos website 
www.ua.aw, nos Facebook of 
Instagram. 

Laga tur loke ta spera mi ta 
bunita 

Laga tur locual cu mi 
encontra na caminda ta 
bunita 

Laga tur locual cu mi laga 
atras keda bunita y 
Laga esakinan termina den 
tur buniteza. 

Cado Wever. 


Cu honda pena pero conforme cu boluntad di 
Dios y cu’n enorme gratitud pa tur loke e’la hasi 
y nifica pa nos, nos ta anuncia fayecimento di 
nos ser keri: 

Benancio Obispo Angela 

Mihor conoci como 
‘Shona’, ‘Shon Naka’ of ‘Mo Naka’ 

Vdo. di Sra. Leoncita Rosa Angela-Figaroa 
Ex empleado d Lago y di Coastal 
*09-l 1-1932 - f24-10-2019 

Na nomber di su: 

Yiunan: 

Swinda y John Brahim 
Rudolfo “Rudy” y Maggie Nieuwkerk 
f Sonia y Edwin Trimon 
Venancio “Vi” y Ruud Demmers 

Nietanan: 

Lara Brahim y Rogier Konings 
Vania Brahim y Bassim Hammoud 
Almira Brahim y Jeroen Vrouenraets 
Rosaida Brahim 

Nieto: 

Richard Trimon y Raymeline Ellis 

Bisanieto(a)nan: 

Matthias Konings, Gisele, Johan y Ammar 
Hammoud, Raydrich Trimon 

Swa y cuñanan: 

Gregorio Lampe 

Eleonora “Nora” Angela-Delaney y famia 
Maria Lucrecia “Grace” Angela-Maduro y famia 

Ihanan: 

Maikel Figaroa, Lourdes da Silva, Lourdes Kelly 
y Juan “Poy” Angela 

Su ajmdantenan cu a cuidela cu hopi amor y 
cariño 

Maria “Beltra” de Cuba y famia 

Sobrino- y sobrinanan, primo- y primanan, 
su bon bisiña y amistadesnan 

Demas famia: Angela, Figaroa, Brahim, 

Trimon, Nieuwkerk, Demmers, Konings, 
Hammoud, Vrouenraets, Ellis, Lampe, Dirksz, 
Koolman, Delaney, Maduro, Kelly, Tromp, da 
Silva, Kock, Werleman, Willems 

Ta invita pa acto di entiero cual lo tuma 
lugar na Misa Santa Anna na Noord diabierna 
1 di november 2019 di 9or pa llor di 
mainta. Despues lo sali pa Santana Catolico 
na Noord. 

Condolencia lo tuma lugar na Royal Funeral 
Home diahuebs 31 di oktober 2019 di 7or pa 
9or di anochi. 

Enbes di flor of krans lo tin un box 
disponibel pa donacion pa Huize Maristella. 

Si encaso cu den nos tristesa nos por a 
lubida algun famia of conoci nos ta pidi nos 
mas sincero disculpa. 

Ta duel nos cu despues di entiero nos no por 
ricibi bishita di condolencia na cas. 


nrora 






“Dios ta amor, y amor ta Dios. 

Maske mi no ta na e mundo aki, tur dia lo mi ta 
banda di boso curason. 

Mi por depende di lo ke Señor ta hasi.” 

Cu inmenso dolor na nos curason, pero conforme 
cu boluntad di Dios nos ta anuncia fayecimento di 
nos ser stima: 


n 


Carmen Yolanda 
Browne-Kruythoff 

*16-06-1951 -t27-10-2019 

Na nomber di su: 

Yiunan: 

Kristel Browne y Tyrine de Kort 
Melanie Browne 
Gerda Geerman 

Cacho stima: 

Spikey 

Rumanan: 

Neil Kruthoff 

Altagracia Kruythoff 

Theolinda Kruythoff 

Cleopatria Kruythoff 

Manera un ruman Cicilia Radjouki 

Demas famianan: Kruythoff, Browne, Rey, Fleming, 
Gumbs, Rodgers, Hodge, lllis, de Weever, Lane, 
White, Elias, Tearr, James, Arrindell, Thomas, 
Oldenburg, Geerman, Blanchard y Willems. 

Amiganan/amigonan: 

Carmen Maduro, Judith Croes, Marleen van 
Baarlen, Corrie Veldman, Marion Pijper Baarlen, 
Carola Pinxter, bisinja Ingrid. 

Miembronan di Bridgeclub Aruba Ariba, 
miembronan di grupo Sis, jardinero Henry Gomez y 
tur su alumnonan. 

Si en caso den nos tristeza nos por a lubida algun 
persona of famia, nos ta pidi nos mas sincero 
disculpa. 

Oportunidad pa condolencia ta tuma lugar 
diabierna 1 november 2019 di 7-9pm na Aurora 
Funeral Home. 

Acto di entiero ta tuma lugar diasabra 2 november 
2019 di 9-1 lam na Aurora Funeral Home 
terminando na santana di Sabana Basora. 


Aujrora 




Mi Dios, Mi Señor, Mi Salbador 
Cu Bo amor inñnito tenemi den Bo braza 
Ya no tin scuridad 
Unicamente Bo Luz briyando 

Cu dolor na nos curason, nos kier anuncia 
fayecimento di nos ser keri: 



Sr. Ronald Genaro Kootes 

Mihor conoci como ‘Ronny’ 
*10-07-1962 - f29-10-2019 

Acto di despedida lo wordo anuncia 
_ despues _ 



/\TUi]ror'.a 






“Señor ta mi wardador, 
pues mi’n tin falta di nada 
Den cunucu di yerba berde 
e ta ponemi sosega. 

E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos kier anuncia 
fayecimento di nos ser keri: 



Aura Elisabeth 
Maduro-Krozendijk 

*23-01-1930 -126-10-2019 
Acto di entiero lo wordo anuncia despues 

Sorteo # 6922 


9023 


5771 


8537 



Sorteo # 5966 


5195 



Sorteo # 671 


5020 



Sorteo # 4725 


3845 


Libra 


?c 


Sorteo # 2570 


8519 


7778 


0379 



K 





Sorteo # 2727 


2940 


7842 


8542 



Sorteo # 2727 


0013 



Sorteo # 783 


1505 



Sorteo # 2727 


1071 


Aries 




Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 29 Oct 2019 Anochi 


tOTTO, 


Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


560.000,- 




Sorteo # 4929 

0 

x Jackpot 

8 

x Match 4 

132 

x Atl. 8,00 


06 - 07 - 17 - 21-28 


Proximo J ackpot 


55.000,- 



Sorteo # 1207 


02 - 04 - 14-16 


0 

x Jackpot 

1 

x match 4 

13 

x Afl. 500,00 

87 

x Afl 50.00 

135 

x Afl.15,00 


Mega Ball_10 


H 


475.000,- 





Afl. 660.000,- 



DIARIO 


SUPER 

4 


8187 - 5501-6698 


5100 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 29 Oct 2019 Merdia 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


560.000,- 


1J »J[\ 


Sorteo # 

0 

x Jackpot 

0 

x Match 4 

~~0 

X Atl. 8,U0 


Proximo J ackpot 


54.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


H 


450.000,- 





Afl. 620.000,- 




Awe ta bay ta e dia di exito pa bo y lo bo 
alcansa un di bo metanan, habri bo curason 
y pone bo curason na bo proyecto. Bo num- 
ber di suerte ta : 1, 8, 28, 21, 9, 41 


Awe bo energia Astral ta alcansa un otro en- 
ergia den perspectiva. Un cambio drastico 
ta faborabel awe unda amor salud y placa ta 
briya den bo caminda Tauro. Bo number di 
suerte ta: 10, 9, 29, 22, 2, 42 


Awe bo ta den un ambiente cu bo ta bay sinti 
cu abo mes ta doño di universo un positivis- 
mo exitoso ta habri pa bo Geminis planifica 
bon bo pasonan. Bo number di suerte ta: 3, 
10, 30, 23, 11,43 


Geminis 


Bo ambicion pa alcansa exito ta haci cu bo 
ta perde hopi amistadnan sea mas amical y 
laga e wega di placa awe cancer. Bo number 
di suerte ta; 12, 11,31, 24, 4, 44 



Cancer 


Awe ta bay ta un dia di adelanto importante 
den bo bida esaki ta relaciona ariba exitonan 
profesional, Habri bo wowo bon y no sea 
ambicioso. Bo number di suerte ta: 39, 12, 
32, 25, 5, 45 



Leo 


Awe ta un mal dia pa bo pidi un aumento 
di salario demostra bo capacidad y profe- 
sionalismo den bo trabou y lo bo mira cu 
lo bo haya e aumento cu tanto bo ta desea. 
Bo number di suerte ta: 7, 13, 33, 26, 6, 46 


Awe bo energia astral ta na bo 
banda unda e ta trece cun’e un cambio 
drastico pa bo bida un amor ta bati na bo 
porta. Bo number di suerte ta :3, 14, 34, 
27, 7, 1 

Awe ta un bunita dia pa bo Scorpion mi- 
rando cu bo ta drentando un fase di amor 
unda porfm bo ta conoce e persona cu ta 
bay ta cu bo pa semper sea cauteloso paso- 
bra tin hopi envidia ariba bo scorpion. Bo 
number di suerte ta: 32, 15, 35, 28, 8, 2 




Scorjpio 




Ta momento pa planifica un algo nobo pa 
bo bida un areglo den bo cas, cambia e color 
di bo cas pa un color bibo ta recomendabel 
un color berde menta cu ta significa presa. 
Bo number di suerte ta : z, 16, 36, 29, 9, 3 

Sagitario 

Awe ta un dia unda cambionan grandi pa 
bo lo tuma luga awe y esey ta trece un 
cambio di energia pa bo lo bo sinti bo mes 
malo awe, no preocupa bo pasobra e ta 
pasahero. Bo number di suerte ta: 30, 17, 

Capiicomto 4 

Awe bo ta bay sinti un amor inmenso pa bo 
pareha, e alimentacion planetario ta trece 
e forsa di amor pa bo awe Acuario esaki ta 
significa cu bo pareha ta stima bo mescos 
cu abo ta namora. Bo number di suerte ta : 

Aquario 26 , is, 38, 31 , 11,5 

E figurativo celestial di awe ta pidiendo pa 
bo concentra den bo salud y den bo bida 
diario, esaki ta pa trece un ritmo nobo den 
bo bida y e cambio pa bo futuro yena di sa- 
biduria. Bo number di suerte ta : 44, 19, 39, 
32, 12, 6 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den Dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 
Rode Kruis Aruba 

Pedro Gallegostraat 14 
Tel.297-582-2219 
Fax 588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Dokter na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Oduber 
Tel. 582 1780 


San Nicolas 

Dr. Wever 
Imsan 

warda 

San Nicolas: 

San Lucas 
Tel. 584 5119 


Seivicio di Taxi 

Aruba Transfer Tour & Taxi C.A. 

Pos Abao #41 
P.O. Box 723 Aruba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Aruba 
Tel. 587 5900 
Fax: 587 1928 
E-mail: tas@setarnet.aw 


Schedule October 2019 


ARR 


DEPT 


BERTH 


SUN 


20 


FREEWINDS - DEPT. 


**** 


23.15 


E 










TUE 


22 


FREEDOM OF THE SEAS 


07.00 


21.00 


c 










WED 


23 


MONARCH 


06.30 


15.30 


B 



NORWEGIAN DAWN 

10.00 

19.00 

C 


ZUIDERDAM 

13.00 

23.00 

1 

FREEWINDS 

06.00 

**** 

E 










THU 


24 


CARNIVAL HORIZON 


07.00 


16.00 


B 




NORWEGIAN JOY 

08.00 

20.00 

C 








SUN 


27 


FREEWINDS - DEPT. 


**** 


23.15 


E 










MON 


28 


PACIFIC EDEN 


08.00 


16.00 


C 










TUE 


29 


CELEBRITY SUMMIT 


08.00 


17.00 


C 










WED 


30 


MONARCH 


06.30 


15:30 


c 



FREEWINDS 

06.00 


E 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


EMERGENCIA 

911 

POLIS 

Oranjestad 

100 

San Nicolas 

104 

Santa Cruz 

Noord 

107 

105 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

Warda Costa 

913 

Seguridad Nacional 
11911 

524-8833 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

Dakota 

588-7364 

585-1965 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

Trupial 

583-8560 

584-4833 

UTILIDAD 

Setar 

117 

Web 

525-4600 

Elmar 

523-7147 


Centrale Bank van Aruba 

Daily Exchange Rates - 10/29/2019 

Ckntrai.i: Banr van Aruba 


1 

Currency 

2 

Buying from Public 

Buyirig from Public 

Selling to Public 

ANG 

98.00 

100.00 

100.20 

ANG1 4 

- 


100.00 

USD 

1.77 

1.78 

1.80 

CAD 

1.34 

1.36 

1.38 

CHF 

178.72 

179.44 

180.24 

G8P 

2.22 

2.27 

233 

JPY 

162.05 

163.53 

165.18 

EUR 

195.60 

197.38 

199.37 

DKK 

25.43 

26.15 

2695 

NOK 

18.13 

18.85 

19.65 

SEK 

17.25 

17.97 

18 77 

For amounts up to Afl. 100,000 

Tropical Fiesta cu Pierewietje y Flash 


ORANJESTAD - Esey 
ta e show nobo presenta 
pa Pierewietje y Flash e 
proximo weekend dia 8, 9 
y 10 di november den Cas 
di Cultura. 

Grandi y chikito lo bay sinti 
e ambiente di e calor tropical 
ora cu e cancionnan resona 
den ritmo di tumba, salsa, 
mambo, merengue y hopi 
mas, baila y canta pa nos 
muchanan di Pierewietje y 
Flash. Ademas e trahenan 
tropical sigur sigur lo hala 


atencion di e audiencia y 
spera cu lo bay tin mas sor- 
presa tambe. 

Muchanan di 4 aña bay ariba 
ta forma parti di e elenco ar- 
tistico . 

P’esey Tropical Fiesta ta un 
show musical cu bo no por 
perde y e ta pa henter famia. 

Fecha: diabierna, diasabra y 
diadomingo dia 8, 9 y 10 di 
november den Cas di Cul- 
tura. 



© V(PA1 Pdwo 0 Pdm Si-ach 

Exposicion Site Step 


ORANJESTAD - Ateliers 
’89 Academia di Bellas 
Artes Aruba y fundación, 
ta brinda un bes mas un 
anoche placentero cu 
diferente excelente ex- 
posicion acompaña pa 
musica, bar y cushina bon 
surti cu entrada comple- 
tamente gratis. 

Dia 31 di october pa opm. 
Haci posible pa UNOCA, 
Prins Bernhard Cultuur- 
fonds Caribe, Garage Cen- 
tral, COMPRA, Arion Wine 
Company y Representacion 
di Hulanda na Aruba, e tayer 
web-design yama con pa 
traha bo mesun web-site, lo 
wordo presenta na publico 
den estilo di premiere. Riba 
e pantaya grandi den e hardin 


interior na Ateliers ’89 situa 
na Dominicanessenstr. 34. 

Pa un luna largo e participan- 
tenan a traha duro y a pasa 
momentonan diflcil pa com- 
pronde e tareanan asigna, di 
con pa traha bo propio web- 
site. No tabata facil pero awor 
falta solamente un par di dia 
mas pa fmalisa esakinan y 
presenta e resultado fmal na e 
publico amante di arte. 

Lo screen esaki como pelic- 
ula y asina duna tur presente 
e oportunidad pa mira e dife- 
rencia den creatividad di cada 
participante. Un anochi ame- 
no unda lo presenta tambe 
dos otro exposicion. 

Aoife Ward ta e artista actual 


den residencia na Ateliers 
’89 cu lo bay mustra su ob- 
ranan mas recien cu e la bin 
ta traha durante su dos luna 
di residencia na Aruba. Y bo 
no por perde e oportunidad 
pa mira e tremendo potret- 
nan di e exposicion di e tayer 
di fotografia bou guia di Fer- 
nando Vermeer. Di cual lo no 
tawata posibel sin e tremendo 
sponsor di Checkpoint Col- 
or. Esta e exposicion yama 
SUPERLITICO. E anochi 
lo ta anima pa nos master Dj. 
Adriano Nanof, Bar cu biña 
y mas pa e tremendo cas di 
biña Arion Wine Company y 
nos fantastico mesa di keshi 
cu e delicioso keshinan Frico 
di e cas di Frico COMPRA. 


Pronostico di Tempo 


Tempo: 

Parcialmente nubia cu un 
posibel awasero breve. 

Temperatura maximo 31 
grado Celsius 

Temperatura minimo 26 
grado Celsius 

Bahada di solo: 6:15pm 
Subida di solo: 6:32am 

Biento: 

For di generalmente direc- 
cion oost y modera te basta 
fuerte; 

Forsa 3 te 5 (12 te 39 km/ 
ora, 7 te 21 nudo) 

Den dia posiblemente 
fuerte den rafaga; 

Forsa 6 (40 te 50 km/ora, 22 
te 27 nudo) 


Situacion general di 
tempo: 

Un ola tropical den parti 
oost di Caribe lo pasa den 
region local bayendo west 
den proximo 24 ora. Den 
oranan di marduga y main- 
ta trempan, humedad di e 
sistema aki lo por induci un 
awasero breve riba cierto 
partinan di e isla. 

Condicion di lama: 

Olanan di lama lo ta for di 
direccion oost cu haltura 
di 4 te localmente 7 pia. Ta 
pidi ocupantenan di boto 
chikito y usuarionan di fac- 
ilidadnan di lama pa bay cu 
cautela riba lama y special- 
mente 



Na areanan di costa oost te 
noordwest ya cu labaderan- 
an for di noordoost lo haci 
e lama poco bruto na costa 
oost te noordwest cu ola- 
nan cu por peak te 8 pia. Pa 
motibo di esaki un aviso pa 
Boto chikito y un high surf 
advisory* ta na vigor te dia- 
huebs atardi 6or. 

*high surf advisory = aviso 
pa tene cuenta cu ola halto 
na costa cu por trece peliger 
pa hendey propiedad. 

Suisa ta lamenta cu glaciar ta smelt 

GENEVA (AP) — Un 
minister Suiso ta bisa cu 
mas di 10 porciento di e 
glaciarnan di e pais Al- 
pino a bay perdi durante e 
ultimo cinco aña - un per- 
dida no mira den mas di 
un siglo - mientras e agen- 
cia di clima di Nacionnan 
Uni a duna apertura na su 
prome reunion riba e for- 
ma con cambio climatico 
ta afectando montañanan. 

Ministerio di Asuntonan 
Interno, Alain Berset, a cita 
e ‘urgencia’ di e reunion di 
Organisacion Meteorologico 
Mundial pa su pais, unda 
montañanan ta conta pa casi 
dos tercera parti di teritorio 



BJHDW 


Suiso. 

E reunion, cu a tuma luga 
desde ayera y lo caba mañan, 
ta trece hunto 150 experto pa 
examina glaciar di montaña, 
sneeuw y permafrost - cu ta 
regula fuentenan di awa fres- 
co pa casi mita di e poblacion 
mundial - y haya areanan 
clave den cual por tuma ac- 
cion lihe. 

Cambionan den zona mon- 
tañoso a aumenta e riesgo di 
inundacion, mudslide y de- 
rumbe. 

Berset a bisa cu Suisa ‘com- 
pletamente’ a perde 500 gla- 
ciar desde cuminsamento di 
siglo 20. 


Apple ta reanuda revision humano di audio di Siri 



MERCA (AP) -Apple ta 
reanudando e uzo di ser 
humano pa revisa e co- 
mandonan di Siri y dicta- 
donan cu e actualisacion 
mas recien di software di 
iPhone. 

Na augustus, Apple a sus- 
pende e practica y a disculpa 
pa e manera con a uza hende, 
na luga di djis mashin, pa re- 
visa e audio. 

Mientras cu e ta comun den 
industria tecnologico, e prac- 
tica a socava e intentonan di 
Apple di posiciona su mes 
como un sirbido confiabel di 


privacidad. CEO Tim Cook 
repetidamente a declara e 
creencia di e compania cu 
‘privacidad ta un derecho hu- 
mano fundamental’, un frase 
cu a aparece un biaha mas 
den e disculpa di Apple. 

Awo, Apple ta avisando con- 
sumidonan ora nan instala e 
actualisacion, iOS 13.2. 

Individuonan por scoge ; no 
awo’ pa nenga di warda y re- 
visa audio. Usuarionan cu 
acepta esaki por pag’e despu- 
es den e settings. Apple tam- 
be ta specifica cu data di Siri 
no ta asocia cu Apple ID di 


un usuano. 

Companianan tecnologico 
ta bisa cu e practica ta yuda 
nan mehora nan servicio di 
Inteligencia Artificial. Pero 
uzo di ser humano pa scucha 
grabacion di audio ta par- 
ticularmente preocupante pa 
expertonan di privacidad pa- 
sobra ta aumenta e chens cu 
un empleado of contratista 
por lek detayenan di locual ta 
ser bisa, incluyendo parti di 
combersacion sensitivo. 

Anteriormente Apple a revela 
plan pa reanuda revision hu- 
mano e herfst aki, pero no a 


specifica na ki momento. Ap- 
ple tambe a bisa cu lo stop di 
uza contratista pa e revision. 

Otro compania tecnologico 
tambe ta reanudando e prac- 
tica despues di duna mas avi- 
so. Google a reanuda e prac- 
tica na september, despues 


di tuma stapnan similar pa 
sigura cu hende sa kico nan 
ta aceptando. Tambe na sep- 
tember, Amazon a bisa cu 
usuarionan di su assistent 
digital, Alexa, lo por pidi pa e 
grabacion di nan comando di 
bos wordo elimina automati- 
camente. 


Google demanda pa reguladonan Australiano 


CANBERRA (AP) — 
Vigilante di consumido 
di Australia a demanda 
Google ayera, acusando 
e gigante di tecnologia 
di viola ley di consumido 
door di gaña usuarionan 
di Android riba con nan 
data di ubicacion tabata 
ser colecta y uza. 

E Australian Competition 
and Consumer Commission 

f \CCC ' 

ASa i 


a acusa Google di colecta in- 
formacion tocante e ubica- 
cion di usuarionan hasta ora 
nan a paga e setting di ‘loca- 
tion’. 

“Bo por tabata canando rond 
di e ciudad keriendo cu bo 
historia di ubicacion no taba- 
ta ser colecta, cuando en ber- 
dad e tabata ser colecta y war- 
da”, presidente di e comision, 
Rod Sims, a bisa. 

"C ^ \CCC 


Un investigacion di AP aña 
pasa a revela cu varios app y 
website di Google tabata war- 
da ubicacion di e usuario has- 
ta si e usuario a paga e setting 
di Tocation History’. Pa stop 
Google di warda e ubicacion 
aki, usuarionan mester a paga 
otro setting, ‘Web and App 
Activity’. E setting aki, cendi 
pa default, no ta haci referen- 
cia specifico na informacion 
di ubicacion. 

Companianan tecnologico 
grandi ta bou scrutinio cre- 
ciente tocante nan practica 
di data, despues di un serie 
di scandal di privacidad na 
Facebook y su reglanan nobo 
di privacidad di data na Eu- 
ropa. Criticonan ta bisa cu e 
insistencia di Google pa track 
e ubicacion di su usuarionan 
ta bin di su deseo pa boost 
ganashi di aviso. E por cobra 
mas pa un aviso si nan kier 
enfoca esaki riba hende cu a 


bishita un localidad specifico. 

E comision Australiano a 
cuminsa proceso den Corte 
Federal di Australia, acusando 
Google di viola ley mediante 
un serie di representacion 
riba pantaya haci mientras us- 
uarionan ta set up nan cuenta 
di Google den nan celular y 
tablet di Android. 

Sims a bisa cu e represen- 
tacionnan riba pantaya aki 
a nifica cu Google a colecta, 
warda y uza data altamente 
sensitivo tocante ubicacion 
di su usuarionan ‘sin cu nan a 
haci un escogencia informa’. 

“E caso aki ta e prome den 
mundo”, el a bisa. “E accion 
aki - relaciona cu mal rep- 
resentacion den relacion cu 
e data cu Google ta colecta, 
warda y uza - nunca a ser 
tuma anteriormente.” 

Investigacion di AP a haya 


cu hasta cu ‘Location His- 
tory’ paga, Google ta warda 
ubicacion di usuario ora, 
por ehempel, ta habri e app 
Google Maps of ora usu- 
arionan haci buskeda riba 
Google no relaciona cu ubi- 
cacion. 

E comision Australiano ta 
bisa cu entre januari 2017 y 
fm di 2018, hende cu a set 
up nan cuenta di Google riba 
celular y tablet lo a kere, in- 
corectamente, cu Location 
History tabata e unico setting 
afectando si e compania taba- 
ta colecta e data di ubicacion 
di e usuario. 

Sims a bisa cu e vigilante ta 
kere cu algun di e compor- 
tamento aki a continua. Su 
comision lo pidi Google pa 
admiti e actonan y priminti 
pa stop. E comision tambe lo 
pidi corte pa duna castigo, el 
a bisa. 

Vocero di departamento di Impuesto, 
Meverly Romano 

Portal BO impuesto ta esun 
mas importante na Aruba 



ORANJESTAD - Cu hopi emocion, Departamento 
di Impuesto a anuncia su portal online: BO impuesto 
(BOi) cu proximamente ta bay lansa oficialmente. 


Vocero di e departamento aki, Meverly Romano tabata hopi 
elocuente riba e bentaha y importancia di e paso digital cu e 
departamento di gobierno aki a tuma cu e introduccion di nan 
portal online. Romano a tribi di bisa cu esaki lo bira e portal 
‘mas importante cu tin actualmente na Aruba’. 


Pasobra esaki ta bira e portal pa e sector comercial, y despues 
pa e personanan priva por entrega nan declaracion di impues- 
to proximamente y den futuro. Nan tin den mente cu e portal 
digital aki por bira un solucion simpel, facil y sigur. 


Nan a referi cu e portal aki ta uno confiabel y confidencial, 
ya cu nan ta papiando di data di persona y di informacion cu 
ta sumamente importante. M Cu no ta djis yena un suma, anto 
primi un boton y el a bay, y bo no sa mas ki a pasa cune, M se- 
gun Romano. 


E plataforma aki lo facilita pa nan clientenan den tur comodi- 
dad di nan cas of oficina, ta entrega su declaracion via online, 
evitando e gastamento di papel y tempo, ya cu nan no mester 
para den rij mas pa haya un stempel. Ademas di mas detaye, 
entre nan cu e contribuyente di belasting no mester paga otro 
hende pa yena su declaracion di impuesto p’e; of para den rij 

P’ e ' 

Considerando e aspectonan aki, nan a bin cu un lema nobo 
hunto cu e portal digital aki, esta: "Cumpliendo cu Aruba." 


Romano a argumenta cu pa medio di e lema aki, nan kier- 
men cu semper nan a atende den pasado cu tur e molestia cu 
e clientenan a pasa aden. "Nos a scucha tur e dolor aki for di 
nos contribuyentenan, y nos a keda cu tur den nos mente," el 
a bisa. 


Cu e introduccion di BO impuesto, awor si Departamento 
di Impuesto por wak cu poco poco nan ta yegando na e mo- 
mento di berdad, caminda Aruba completo lo bay haci uzo 
di e portal aki pa por entrega un declaracion. Pero tambe e 
portal lo bira e vehiculo pa comunica cu Departamento di 
Impuesto. Pa logra esaki, nan a scucha nan partnernan strate- 
gico y tur e partidonan di interes, entre nan comerciantenan, 
conseheronan fiscal cu a duna nan ideanan y sugerencianan. 

Minister Dangui Oduber: 

Tur indicador di januari 2019 te cu 
september 2019 ta positivo 


ORANJESTAD - E prome 9 luna 
di aña pa Turismo ta un exito total. 
Aruba su Turismo a aumenta cuy 5.7% 
y entrada pa camber a conoce un au- 
mento di 8.4%. 

Segun un comunicado di gobierno, pa loke 
ta trata e prome 3 luna nan di aña Turismo 
a contribui 1.094.1 miyon florin na nos 
economia, es decir mas cu 1 biyon florin. 
Minister di Turismo, Dangui Oduber ta 
sumamente satisfecho cu e resultadonan y 
indicadornan den Turismo pa loke ta trata e 
prome 9 luna nan di aña 2019. A base con- 
tinuo Oficina di Turismo di Aruba (A.T.A.) 
ta registra y analisa e estadisticanan refer- 
ente nos industria turistico y ta raporta es- 
akinan. 

Debi na cambio den e sistema di nos de- 
partamento di inmigracion RADEX (cu 
ta registra tur bishitante cu ta drenta y sali 
for di Aruba) cual fin di aña 2018 a wordo 
modernisa na un programa mas avansa, a 
experiencia un tardansa inespera pa cu e 
reportahe di e cifranan mensual. Di parti 
di A.T.A. ta gradici IASA pa e colaboracion 
extenso y ta contento di mira adelanto pa 
asina por ‘get back on track’ den e proximo 
dianan / lunanan. 

Di acuerdo cu e cifranan di IASA (Inmi- 
gracion di Aruba), Aruba a yama bonbini 
na un total di 855.734 bishitante ‘stay-over’ 
durante e prome 9 luna di 2019. Esaki ta 
5.7% ( + 46.408 turista) mas compara cu e 
mesun temporada pa 2018. ATA ta anticipa 
cu aña 2019 lo cera cu un crecemento di 
3.6%. 

Durante periodo di januari pa september 
2019, 555.525 pasahero crucero a bishita 
nos destinacion riba un total di 207 dife- 
rente barco crucero. Compara cu e mesun 
temporada di aña pasa, turismo crucero 
a baha cu 2.2% (-12.736 turista). Di e re- 
sultadonan di januari pa september ta in- 


Contribucion na economia segun 
Tourism Credits / Banco Central 

Di acuerdo cu Banco Central, e asina yama 
‘Tourism Credits’ (anteriormente ‘Tour- 
ism Receipts’) pa 2018 a contribui cu Afl 
3.569 miyon den nos economia, cu ta un 
aumento di 7.5% compara cu 2017. Pa e 
prome kwartaal di 2019, Tourism Credits 
a contribui cu Afl 1.094.1 miyon, cu ta un 
aumento di 3.1% compara cu 2018. Indu- 
stria di turismo pa Aruba ta mustra un au- 
mento consistente durante periodo 2011- 
2018. Pa 2019, ta proyecta cu aña lo cera cu 
un crecemento entre 4% pa 6%. 


Segun Aruba Hotel and Tourism Associa- 
tion, di januari 2019 te cu september 2019, 
e Average Daily Rate’ (ADR) a aumenta 
cu 6.8% compara cu e mesun temporada 
na 2018. Esaki den cifra ta US$ 260.67 na 
2018 compara cu US$ 278.50 pa 2019. E 
entrada pa camber disponibel, e asina yama 
RevPAR a aumenta cu 8.4% di US$ 220.14 
(januari te cu september 2018) pa US$ 
238.70 pa e prome 9 luna di 2019. 


E anochinan ocupa (ORN) pa camber a 
aumenta cu 2.8%. E ocupacion den nos 
hotelnan tabata 86.6%, esun mas halto den 
Caribe. Aki ta proyecta pa 2019 un crece- 
mento entre 5% pa 6% 

E cifranan di AHATA ta basa riba 17 
propiedad, cu excepcion di Hilton Aruba 
Caribbean Resort & Casino. 


Oficina di Turismo alabes ta contento cu 
esfuersonan strategico di demas partner- 
nan manera Aruba Airport Authority Ny 
Aruba Ports Authority N.V, Aruba Hotel 
And Tourism Association y Aruba Time- 
Share Association ta duna nan fruto. 


dica cu aña 2019 lo termina cu alrededor di 
815.000 pasahero crucero. Esaki ta aproxi- 
madamente e mesun cantidad cu a bishita 
Aruba durante 2018. 

